title: Pappistenjärvi

text: Järvi sijaitsee Säkylänharjulta Mellilään ulottuvalla harjujaksolla ja sen ohi kulkee valtakunnallisesti merkittävän rakennetun kulttuuriympäristön muodostava historiallinen maantie Huovintie.


title: Pappistenjärvi

text: Pappistenjärvi on viimeisinä vuosikymmeninä rehevöitynyt. Tämä saattaa johtua hajakuorimituksesta, sillä järven rannoilla on paljon loma-asutusta. Rehevöitymiseen vaikuttaa myös hidas vedenkierto, sillä järveen laskee vain kaksi ojaa. Rehevöitymisen seurauksena järveen kertyy paljon mutaa, jota on ruoppaamalla poistettu vuonna 2003.


title: Pappistenjärvi

text: Myös hoitokalastusta on toteutettu muutamia kertoja. Verkoilla on nostettu muun muassa pasuria, lahnaa ja ahventa ja niiden lisäksi on istutettu arvokkaampaa kalaa.


title: Lounasmaa

text: Lounasmaa on seuraavien henkilöiden sukunimi:


title: Sonic Highways

text: Sonic Highways on yhdysvaltalaisen rockyhtye Foo Fightersin kahdeksas studioalbumi. Se julkaistiin maailmanlaajuisesti 10. marraskuuta 2014. Albumin jokainen kappale nauhoitettiin eri kaupungissa.


title: Sonic Highways

text: Albumi nousi Suomen virallisen listan sijalle 5.


title: Azerbaidžanin pääministeri

text: Azerbaidžanin pääministeri on Azerbaidžanin hallituksen puheenjohtaja ja korkein ministeri. Pääministerin nimittää presidentti. Nykyinen pääministeri on Novruz Mammadov vuodesta 2018 lähtien.


title: Mauri Lounasmaa

text: Mauri Viktor Lounasmaa (1. lokakuuta 1933 Turku – 4. helmikuuta 2017 Helsinki) oli suomalainen kemian professori. Hän oli Oulun yliopiston rakennetutkimuksen kemian professori 1975–1979 ja Teknillisen korkeakoulun orgaanisen kemian professori 1979–1998. Lounasmaan tutkimusalaa oli luonnonainekemia, erityisesti alkaloidit.


title: Tapio Turunen

text: Tapio Turunen (s. 1954) on Pieksämäen kaupunginjohtaja. Pieksämäen kaupunginvaltuuston valitessa johtajan elokuussa 2002 hän voitti Janne Laineen äänin 22-13. Sitä ennen hän toimi Kankaanpään kaupunginjohtajana noin neljä vuotta.


title: Joona Monto

text: Joona Monto (s. 22. kesäkuuta 1994 Hyvinkää) on suomalainen jääkiekkoilija, joka edustaa KHL-joukkue Jokereita. Hän on pelipaikaltaan keskushyökkääjä. Monto pelaa lähinnä Mestis-joukkue Kiekko-Vantaassa, jonka varakapteenina hän toimii.


title: Joona Monto

text: Monto on Hyvinkään Ahmojen kasvatti. Hän pelasi juniorina myös Riihimäen Kiekko-Nikkareissa. Monto siirtyi 15-vuotiaana Hämeenlinnan Pallokerhoon kaudeksi 2009–2010, jolloin hän oli seuran C-nuorten paras pistemies ja syöttäjä SM-sarjan runkosarjassa tehoilla 15+26=41. Monto pelasi kauden aikana myös HPK:n B- ja B2-nuorissa, joista ensimmäisenä mainitussa ikäluokassa hän voitti SM-hopeaa. Kaudella 2011–2012 Monto toimi seuran B-nuorten varakapteenina. Hän pelasi yli puolet kaudestaan kuitenkin HPK:n A-nuorissa voittaen kauden päätteeksi SM-pronssia. Kaudella 2012–2013 hän nousi joukkueen varakapteeniksi ja voitti kauden päätteeksi Suomenmestaruuden. Kaudella 2013–2014 Monto voitti HPK:n sisäisen piste- ja syöttöpörssin tehoilla 16+29=45.


title: Joona Monto

text: Kesällä 2014 Monto liittyi HPK:n SM-liigarinkiin. Elokuussa seura lainasi hänet koko kauden 2014–2015 kattavalla sopimuksella Mestis-joukkue Heinolan Peliittoihin, jossa Monton tulokaskausi toi 46 runkosarjaottelussa tehot 10+15=25. Hän debytoi kauden aikana myös SM-liigassa. Monto teki liigadebyyttinsä 12. helmikuuta 2015 Turun Palloseuraa vastaan. Hän sai ottelussa jääaikaa 9.27 minuuttia.


title: Joona Monto

text: Kaudeksi 2015–2016 Monto siirtyi vuoden mittaisella sopimuksella TuToon. Siirtotakarajalla helmikuussa 2016 hän kuitenkin palasi loppukauden sopimuksella HPK:hon. Monto teki liigauransa avausmaalin 5. maaliskuuta 2016 vieraissa Pelicansia vastaan. Hän teki loppukaudella SM-liigassa kaikkiaan yhdeksässä ottelussa tehot 1+2=3.


title: Joona Monto

text: Monto siirtyi kaudeksi 2016–2017 vuoden mittaisella sopimuksella Savonlinnan Pallokerhoon. Hän nousi joukkueen ykkössentteriksi ja muodosti SaPKon ykkösketjun pistepörssin kärkikaksikonkin muodostaneiden Jonatan Tanuksen ja Teemu Lepauksen kanssa. Monto oli joukkueen kolmanneksi paras pistemies Casimir Jürgensin kanssa tehoilla 9+29=38. Hänen kautensa päättyi kuitenkin jo ensimmäiseen puolivälieräotteluun värttinäluun murtuman vuoksi. Hän voitti kauden päätteeksi Mestiksen mestaruuden. Monto valittiin sarjan toiseen tähdistökentälliseen. Kaudeksi 2017–2018 hänet nimettiin SaPKon kapteeniksi. Monto oli joukkueen paras syöttäjä ja kolmanneksi paras pistemies tehoilla 13+28=41. Hän voitti kauden päätteeksi Mestis-pronssia.


title: Joona Monto

text: Huhtikuussa 2018 Monto teki KHL-joukkue Jokereiden kanssa vuoden mittaisen ja kaksisuuntaisen sopimuksen. Hän aloitti kauden 2018–2019 Mestis-joukkue Kiekko-Vantaan vahvuudessa. Monto nimettiin joukkueen varakapteeniksi.


title: Joona Monto

text: Monto on pelannut neljä nuorten maaottelua.


title: Manu Trigueros

text: Manuel "Manu" Trigueros Muñoz (s. 17. lokakuuta 1991 Talavera de la Reina, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan keskikenttäpelaaja.


title: Manu Trigueros

text: Trigueros pelasi ensimmäisen virallisen ottelunsa Villarrealin reservijoukkueessa 4. kesäkuuta 2011 Real Betisiä vastaan. 11. helmikuuta 2012 hän teki ensimmäisen maalinsa joukkueessa ottelussa CE Sabadellia vastaan. Kauden 2011–2012 päätteeksi reservijoukkue joutui luopumaan sarjapaikastaan Segunda Divisiónissa ja se pudotettiin automaattisesti Segunda División B:hen, kun seuran edustusjoukkue ei onnistunut säilyttämään paikkaansa pääsarjassa.


title: Manu Trigueros

text: Kesällä 2012 Trigueros nostettiin edustusjoukkueen kokoopanoon. Ensimmäisellä kaudellaan 2012–2013 hän pelasi 36 ottelua ja teki niissä kolme maalia. Joukkue onnistui myös nousemaan takaisin Primera Divisióniin vuoden tauon jälkeen.


title: Manu Trigueros

text: Trigueros teki ensiesiintymisensä maan pääsarjassa 19. elokuuta 2013 ottelussa Almeríaa vastaan.


title: Luettelo YK:n pakkausnumeroista 3401–3500

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3401–3500.


title: Lentoestevalo

text: Lentoestevalot ovat varoitusvaloja, jotka asennetaan korkeisiin kohteisiin varoittamaan ilma-aluksia ilmatilassa olevista esteistä. Valoja asennetaan etenkin rullaustien läheisyydessä oleviin rakennelmiin. Mikäli rullaustietä ei käytetä öisin, päivämerkintöjen käyttö näissä kohteissa voi riittää. Kiertolähestymisalueella eli noin kymmenen kilometrin säteellä lentoasemasta lentoestevaloja edellytetään rakenteilta, jotka ovat yli 45 metriä korkeita maanpinnasta. Sitä kauempana valoja edellytetään yli 70 metrin korkuisilta rakenteilta.


title: Viron vapaapuolue

text: Viron vapaapuolue (, EVA) on 20. syyskuuta 2014 perustettu virolainen oikeistopuolue, jonka ensimmäinen puheenjohtaja oli Andres Herkel. Puolue osallistui Riigikogun vaaleihin 2015 tunnustalauseellaan "Aru pähe!" ().


title: Viron vapaapuolue

text: Puolueen taustalla on 4. elokuuta 2011 perustettu MTÜ Vaba Isamaaline Kodanik (VIK) (), joka perustettiin tukemaan vapaaehtoista kansalaistoimintaa ja kansalliskonservatiivista maailmankatsomusta. Perustajat olivat Toomas Kalmus, Külliki Kübarsepp ja Andres Ammas, jotka olivat saaneet idean yhdistyksen perustamisesta jo huhtikuussa 2011.


title: Viron vapaapuolue

text: Helmikuussa 2012 Kalmus ja 59 muuta Viron toiseksi suurimman oikeistopuolueen, konservatiivisen Isänmaan ja Res Publican liiton, jäsentä erosivat puolueesta ja siirtyivät "Vaba Isamaaline Kodanik" -yhdistykseen. Tosin näistä IRL:sta eronneista puolet oli jo VIK:un jäseniä ennestään. Lokakuun 20. päivänä 2013 pidetyissä kunnallisvaaleihin VIK osallistui vaalilistoillaan Tallinnassa ("Vaba Tallinna Kodanik") ja Tartossa ("Isamaaline Tartu Kodanik"). Tallinnassa kannatus oli 4,01 prosenttia ja Tartossa peräti 7,03 %, joka toi siellä kolme kaupunginvaltuutettua.


title: Viron vapaapuolue

text: Joulukuussa 2013 Vaba Isamaaline Kodanikun johtajaksi tuli entinen IRL:n pitkäaikainen kansanedustaja Andres Herkel, joka jo 6. tammikuuta 2014 ilmoitti VIK:un ja Parem Eesti-yhdistyksen yhteistyön tavoitteena olevan uuden oikeistopuolueen perustaminen. Jo helmikuussa Parem Eesti jättäytyi pois hankkeesta.


title: Viron vapaapuolue

text: Samalla, kun Viron vapaapuolueen perustamiskokous pidettiin tuolloin syyskuussa 2014, valittiin sen puheenjohtajaksi Andres Herkel, varapuheenjohtajaksi Jaanus Ojangu ja hallituksen jäseniksi Külliki Kübarsepp, Jevgeni Krištafovitš, Kalle Pilt, Märt Meesak, Aimar Altosaar, Jüri Saar, Lii Ramjalg, Kristo Krumm ja Emil Rutiku. Margus Maidla on puolueen toiminnanjohtaja ja Kübarsepp kampanja- ja sidosryhmäpäällikkö. Vuonna 2017 uudeksi puheenjohtajaksi valittiin Artur Talvik.


title: Viron vapaapuolue

text: Vaikka Viron vapaapuolue ilmoittaakin olevansa oikeistolainen, ei se näe Viron kohtaamien vaarojen kumpuavan liiallisesta oikeistolaisesta tai vasemmistolaisesta politiikasta, vaan uudistusrohkeuden katoamisesta. Vapaapuolue suhtautuu kielteisesti puoluepolitikointiin ja suurten puolueiden asemaan. Sen mielestä Viron puoluejärjestelmä on viennyt vallan Viron kansalta. Puolue vaatii valtaa takaisin paikallistasolle tavalliselle kansalle eli maakunnille, kunnille ja kylille pois Tallinnassa valtaansa pitävien suurpuolueiden käsistä. Tästä kumpua myös sen kriittisyys kaupungistumista ja maastamuuttoa kohtaan. Talousasioissa puolue tukee pienyrittäjyyttä, vapaata markkinataloutta, verojen madaltamista ja perheiden tukemista. Lisäksi vapaapuolue korostaa vahvan maanpuolustuksen ja kansallisen turvallisuuden tarvetta.. Puolue myös korostaa maatalouden merkitystä.


title: Viron vapaapuolue

text: Viron yleisradion, Tarton yliopiston valtiotieteellisen instituutin ja Statistikalabor Oü:n tekemä vaalikone sijoitti konservatiivi-liberaali- ja oikeisto-vasemmisto-akselilla Viron vapaapuolueen liberaaliin keskustaoikeistoon lähelle liberaalia Reformipuoluetta, joka on toinen riigikogun kahdesta oikeistopuolueesta. Sen sijaan Isänmaan ja Res Publican liitto osoittautui tässä jaottelussa Vapaapuoluetta konservatiivisemmaksi vaikkakin talouspoliittisesti yhtä oikeistolaiseksi. Arvokysymyksissä Vapaapuolueen ja IRL:n väliseksi eroksi osoittautui laki samaa sukupuolta olevista avoliitoista ("samasooliste kooseluseadus"), jota IRL vastusti puolueena ehdottomasti Reformipuolueen vastaavasti sitä kiihkeästi kannattaessa. Vapaapuolueen Andres Herkel taas ilmoitti, ettei puolue ota tällaisissa omantunnonkysymyksissä virallista kantaa.


title: Kollekt

text: Kollekt on vuonna 1998 ilmestynyt Circlen kokoelma-albumi, joka sisältää lähinnä yhtyeen vanhoja single- ja EP-julkaisuja. Mukana on Circlen ensisingle "DNA" sekä materiaalia kolmelta ensimmäiseltä EP:ltä "Point", "Silver" ja "Crawatt". Lisäksi levyllä on yksi yhtyeen debyyttialbumin "Meronia" kappale ja kaksi sen sessioiden aikana äänitettyä ennenjulkaisematonta kappaletta "Superb" ja "Aspirites". "Ed-Visio" on mukana "Pointin" sessioiden yhteydessä äänitettynä singleversiona, joka poikkeaa albumilla julkaistusta. Myös kappaleesta "Point" kuullaan ennenjulkaisematon miksaus eri vokaaliosuuksilla.


title: Surface / Marble Zone 2

text: Surface / Marble Zone 2 on vuonna 1998 ilmestynyt suomalaisen Circlen ja japanilaisen Marble Sheepin livealbumi. Se sisältää kahdeksan Circlen ja kolme Marble Sheepin kappaletta, joista levyn päättävä on studiossa äänitetty demo. Circlen osuus julkaistiin vuonna 2014 remasteroituna nimellä "Surface".


title: Wanted Dread and Alive

text: Wanted Dread And Alive on jamaikalaisen Peter Toshin albumi vuodelta 1981. Albumista tehtiin kaksi eri versiota: Jamaikan ja Yhdysvaltojen (EMI America) sekä Euroopan (Rolling Stones Records).


title: Mama Africa (Peter Toshin albumi)

text: Mama Africa on jamaikalaisen Peter Toshin albumi vuodelta 1983.


title: Anna-Lisa Söderholm

text: Anna-Lisa Söderholm, o.s. "Stenström" (22. elokuuta 1941 Tukholma Ruotsi – 30. joulukuuta 2014 Helsinki) oli suomalainen hammaslääkäri ja lääkäri, joka oli Helsingin yliopiston professori, LKT, HLL, EL, dosentti, HYKS, Suu- ja leukasairauksien klinikka, erikoisalana suu- ja leukakirurgia.


title: 2080-luvulla

text: ”2080-luvulla” on Sannin kappale hänen huhtikuussa 2015 julkaistulta toiselta studioalbumilta "Lelu". Kappale julkaistiin albumin ensimmäisenä singlenä 13. helmikuuta 2015. Kappaleen ovat säveltäneet Sanni sekä kappaleen tuottanut Hank Solo. Sanoituksen on tehnyt artisti itse.


title: 2080-luvulla

text: Sanni on kertonut kappaleen kertovan eteenpäin menemisestä sekä siitä, että parisuhteen päättymisen jälkeen elämän tulee jatkua. Sanoituksen Sanni teki kesällä 2014 matkalla festarikeikalle.


title: 2080-luvulla

text: Single myi kesäkuussa 2015 platinaa, kun se saavutti neljän miljoonan suoratoistokuuntelun rajan.


title: No Nuclear War

text: No Nuclear War on jamaikalaisen Peter Toshin on seitsemäs ja viimeinen studioalbumi vuodelta 1987. Levy sai postuumisti Grammyn parhaasta reggaelevystä vuonna 1988.


title: Hansan talo

text: Hansan talo on Kokkolassa Torikadun varrella sijaitseva 1941–1942 rakennettu kolmikerroksinen asuin- ja liiketalo. Se on tyyliltään 1940-luvun funktionalismia. Kokkolan kaupunki on suunnitellut talon purkamista, mutta purku ei saanut lupaa, kun Rakennus- ja ympäristölautakunta hylkäsi hakemuksen. Epäämisen perusteina ovat Keski-Pohjanmaan maakuntamuseolta ja kaupungin kaavoituspalveluilta saadut lausunnot.


title: Hansan talo

text: Rakennuksen on suunnitellut arkkitehti K. J. Ahlskog, joka on suunnitellut Kokkolaan muitakin rakennuksia, kuten muun muassa Grandin talon ja Terassitalon. Talossa on aikoinaan toiminut veljekset Erik ja Valdemar Brandtin nahkakeskus, ja myöhemmin siinä on ollut opetustiloja.


title: Mathias Schober

text: Mathias Schober (s. 8. huhtikuuta 1976 Marl) on saksalainen entinen jalkapallomaalivahti.


title: Mathias Schober

text: Schober edusti juniori-ikäisenä Germania Lenkerbeckiä, TuS 05 Sinseniä, SpVgg Marlia ja Schalke 04:ää. Ammattilaisurallaan hän pelasi 156 ottelua Bundesliigassa edustaen Schalke 04:ää, Hamburger SV:tä ja Hansa Rostockia sekä 68 ottelua 2. Bundesliigassa edustaen Hansa Rostockia. Schalke 04:ssä Schober saavutti UEFA-cupin voiton kaudella 1996–1997, Saksan cupin voiton kaudella 2010–2011 ja Saksan liigacupin toisen sijan kaudella 2006–2007.


title: Kevin Schindler

text: Kevin Schindler (s. 21. toukokuuta 1988 Delmenhorst) on saksalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 3. Ligassa pelaavaa SV Wehen Wiesbadenia. Schindler on 191 senttimetriä pitkä ja painaa 87 kilogrammaa.


title: Kevin Schindler

text: Schindler edusti juniori-ikäisenä DTB Delmenhorstia ja Werder Bremeniä, jossa hän nousi ammattilaiseksi. Ammattilaisurallaan hän on pelannut viisi ottelua Bundesliigassa edustaen Werder Bremeniä sekä 87 ottelua 2. Bundesliigassa edustaen Hansa Rostockia, FC Augsburgia, MSV Duisburgia ja FC St. Paulia (tilanne 13. helmikuuta 2015).


title: Cut

text: Cut on hollantilaisen rockyhtye Golden Earringin albumi vuodelta 1980. Albumi poiki hittikappaleen "Twilight Zone", joka oli listaykkönen Hollannissa ja Yhdysvalloissa Billboard Hot Mainstream Rock Tracks -listalla.


title: Petro Punna

text: Petro Punna (s. 13. helmikuuta 1974 Lieto) on entinen suomalainen jalkapalloilija. Hän oli pelipaikaltaan puolustava keskikenttäpelaaja.


title: Petro Punna

text: Punna pelasi Veikkausliigassa 38 ottelua ja teki kaksi maalia vuosina 1997–1999. Kausina 1997 ja 1998 hän edusti Turun Palloseuraa ja kaudella 1999 FC Inter Turkua. Molemmissa seuroissa hän pelasi 19 liigaottelua ja teki yhden liigamaalin. Ensiesiintymisensä pääsarjatasolla Punna teki 1. kesäkuuta 1997, kun TPS hävisi vierasottelussa FF Jarolle maalein 1–3. Hän oli Myllykosken Pallon sopimuspelaaja kaudella 2000, mutta ei esiintynyt kertaakaan sarjapeleissä loukkaantumisten vuoksi.


title: Petro Punna

text: Punna toimi JJK Jyväskylän toimitusjohtajana marraskuusta 2013 toukokuuhun 2014.


title: Kosi Saka

text: Kosi Saka (s. 4. helmikuuta 1986 Kinshasa) on kinshasankongolainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Oberligassa pelaavaa Sportfreunde Baumbergia. Saka on 173 senttimetriä pitkä ja painaa 65 kilogrammaa.


title: Kosi Saka

text: Saka edusti juniori-ikäisenä SV Gadderbaumia, Arminia Bielefeldiä ja Borussia Dortmundia, jossa hän nousi ammattilaiseksi. Ammattilaisurallaan hän on pelannut 11 ottelua Bundesliigassa edustaen Borussia Dortmundia ja seitsemän ottelua 2. Bundesliigassa edustaen FC Carl Zeiss Jenaa (tilanne 13. helmikuuta 2015). Lisäksi Saka on edustanut Hamburger SV:tä ja KFC Uerdingen 05:ttä.


title: Kosi Saka

text: Kongon demokraattisen tasavallan maajoukkueessa Saka on pelannut kolme ottelua vuonna 2008.


title: Kosi Saka

text: ¹ Kausien 2009–2010 ja 2010–2011 tilastot puuttuvat


title: One Way Home

text: One Way Home on yhdysvaltalaisen rockyhtye The Hootersin toinen studioalbumi vuodelta 1987.


title: Nervous Night

text: Nervous Night on yhdysvaltalaisen rockyhtye The Hootersin ensimmäinen studioalbumi vuodelta 1985.


title: Janet Fitch

text: Janet Fitch (s. 9. marraskuuta 1955 Los Angeles, Yhdysvallat) on yhdysvaltalainen kirjailija.


title: Janet Fitch

text: Fitch on kolmannen polven losangelesilainen. Hän on opiskellut historiaa Reed College -yliopistossa Yhdysvalloissa ja Keele University -yliopistossa Isossa-Britanniassa.


title: Janet Fitch

text: Fitchin tunnetuin romaani on "Valkoinen oleanteri" (alkup. White Oleander, 1999). Teos tuli tunnetuksi Yhdysvalloissa kun kirja valittiin The Oprah Winfrey Shown kirjakerhoon toukokuussa 1999. Teos ilmestyi suomeksi Kaisa Luntisen kääntämänä ja WSOYn kustantamana vuonna 2001. Kirjasta on tehty myös samanniminen elokuva, joka ilmestyi vuonna 2002. Elokuvan on ohjannut Peter Kosminsky ja sen pääosissa on Alison Lohman, Michelle Pfeiffer, Robin Wright Penn ja Renée Zellweger.


title: Kari Levelä

text: Kari Levelä (s. 1953 Vehkalahti) on helsinkiläinen ammattitaikuri (Lastentaikuri Hokkus Pokkus ja Taikuripelle Fakiiri Werneri), joka aloitti taikurinuransa jo kahdeksanvuotiaana. Ensimmäisen julkisen taikaesityksensä hän piti 27.11.1962 NMKY:n pikkujoulujuhlissa Helsingin Käpylässä. Kari on erikoistunut lapsille ja koko perheelle suunnattuun taikaviihteeseen.


title: Kari Levelä

text: Kipinä taikatemppuihin syntyi vuonna 1960, kun Karin koulun joulujuhlissa vieraili taikuri Solmu Mäkelä. Joululahjaksi saadusta Mäkelän kirjoittamasta Suuresta Taikakirjasta tuli hyvin nopeasti nuoren taikaharrastajan "raamattu". Varsin pian tuo ensimmäinen taikakirja oli puhkiluettu ja siinä opetetut temput harjoiteltu. Solmu Mäkelän kirjoittaman kirjan opeilla Kari laati ensimmäisen taikaesityskokonaisuuden, jonka hän esitti sittemmin ensimmäisessä julkisessa tilaisuudessa NMKY:n pikkujoulujuhlissa 1962. Tästä ensimmäisestä julkisesta esityksestään Kari sai palkkiokseen uunituoreen, Julius Sundmanin kirjoittaman taikakirjan, jonka sisältö oli aikanaan mullistava, koska kirjassa paljastettiin ja opetettiin useita ns. ammattilaistemppuja.


title: Kari Levelä

text: Julius Sundmanin kirjan ansiosta Kari kykeni kehittämään ja valmistamaan tasoltaan jo sellaisen taikaesityksen, joka mahdollisti uusia esiintymistilaisuuksia. Nuoren taikurin ura lähtikin ripeään nosteeseen. Esiintymistilaisuudet olivat aluksi pääasiassa eteläisessä Suomessa, mutta myöhemmin esiintymismatkat suuntautuivat jo pidemmällekin.


title: Kari Levelä

text: 1970-luvulla Kari opittiin tuntemaan kyyhkystaikurina. Kari kehitti erikoisen, kyyhkysten avulla esitettävän taikaohjelman, jossa hän käytti 6-8 elävää valkoista kyyhkystä. Kyyhkysohjelma tehosi myös tuomareihin ensimmäisissä taikureiden SM-kilpailuissa 1972, Kari saavutti ohjelmallaan alle 18 -vuotiaiden sarjassa 2. sijan, vain yhden pisteen erolla voittajaan.


title: Kari Levelä

text: 1990 -luvun puolivälissä Kari päätti pitää esiintymisissä totaalisen tauon, rankka, viiden vuoden yhtämittainen laivakiinnitys vei voimat. Esiintymistaukoa kesti aina 2000 -luvun alkuun saakka jolloin Fakiiri Werneri aloitti ”hiljaiset” esiintymiset, lähinnä tuttavapiirissään järjestettävissä tilaisuuksissa.


title: Kari Levelä

text: 2012 Kari aktivoi uudelleen Fakiiri Wernerin, -hassun hauskan, vauhdikkaan taikuripellehahmonsa ja samassa yhteydessä syntyi myös uusi lämminhenkinen lastentaikuri Hokkus Pokkus.


title: Kari Levelä

text: Lastentaikuri Hokkus Pokkus on erikoistunut lapsille ja koko perheelle suunnatuun taikaviihteeseen, jossa esitetään testattuja huippuluokan taikoja ja puhdasta, kaikille sopivaa komediaa.


title: Kari Levelä

text: Pelletaikuri Fakiiri Werneri on luonteeltaan kaikki maailmankolkat kierrellyt taikuripelle, jonka vauhdikkaassa, hullunhauskassa taikashowssa sattuu ja tapahtuu. Riemukasta hölmöilyä joka ei jätä ketään kylmäksi.


title: Kari Levelä

text: Taikuriuran merkittävimpiä virstanpylväitä ovat olleet kiinnitykset Linnanmäen ulkoilmanäyttämölle 1967-1969, esiintymiset Danny-showssa 1968-1972, maanlaajuiset E-iltamakiertueet 1972-1974 sekä esiintymiskiinnitykset Silja-Linen Pikkukippariristeilyillä 1990-1995, joilla hän antoi risteilyvieraille Fakiiri Werneri -hahmossaan n. 2000 taikaesitystä avustajanaan ja partnerinaan oma poika, Tomi Levelä, joka esiintyi Topo -nimisenä klovnina.


title: Kari Levelä

text: Kari Levelä on ollut myös taikuriuransa aikana aktiivinen jäsen alan yhdistyksissä. Suomen Taikuriklubi ry (lakkautettu) hyväksyi vaativan koe-esiintymisen perusteella Karin vuonna 1968 jäsenekseen kaikkien aikojen nuorimpana taikurina. Kari oli myös perustamassa Taikaritarit ry -nimistä yhdistystä vuonna 1972, yhdistyksen nimi muutettiin vuonna 2002 Suomen Taikurit ry:ksi.


title: Kari Levelä

text: Kari on kirjoittanut ja julkaissut omakustanteena (1995) "Wernerin Pelletemppuiluja" -nimisen kirjasen, joka on toiminut innoituksen ja tiedon lähteenä useille suomalaisille sirkusalan klovnerian harrastajille.


title: Kari Levelä

text: Karille myönnettiin 2017 valtion ylimääräinen taiteilijaeläke tunnustuksena ansiokkaasta toiminnasta esittävänä taiteilijana.


title: Ali Benarbia

text: Ali Benarbia (s. 8. lokakuuta 1968 Oran) on algerialainen entinen jalkapalloilija, pelipaikaltaan keskikenttäpelaaja.


title: Ali Benarbia

text: Benarbia pelasi Ranskan pääsarjassa Ligue 1:ssä yhteensä 222 ottelua edustaen Martiguesia, Monacoa, Bordeauxia ja PSG:tä. Hän voitti mestaruuden Monacossa kaudella 1996–1997 ja Bordeauxissa kaudella 1998–1999. Ranskan toisella sarjatasolla Ligue 2:ssa Benarbia pelasi 197 ottelua Martiguesin joukkueessa. Benarbia pelasi pääsarjatasolla myös Englannin Valioliigan Manchester Cityssä 71 ottelun verran sekä qatarilaisissa Al Rayyanissa ja Qatar SC:ssä. Al Rayyanissa hän voitti Qatarin cupin kaudella 2003–2004.


title: Ali Benarbia

text: Algerian maajoukkueessa Benarbia pelasi yhdeksän ottelua vuosina 2000–2001.


title: Dominic Matteo

text: Dominic Matteo (s. 28. huhtikuuta 1974 Dumfries) on skotlantilainen entinen jalkapalloilija, pelipaikaltaan vasen laitapuolustaja.


title: Dominic Matteo

text: Matteo pelasi 276 ottelua Englannin Valioliigassa edustaen Liverpoolia, Leeds Unitedia ja Blackburn Roversia sekä 24 ottelua Englannin mestaruussarjassa ja sen edeltäjässä 1. divisioonassa edustaen Sunderlandia ja Stoke Cityä.


title: Dominic Matteo

text: Skotlannin maajoukkueessa Matteo pelasi viisi ottelua vuosina 2000–2002.


title: Pikkujärvi (Loimaa)

text: Pikkujärvi on Varsinais-Suomessa Loimaalla sijaitseva järvi, joka kuuluu Kokemäenjoen vesistössä Loimijoen valuma-alueella Niinijoen valuma-alueeseen. Järvi sijaitsee pääosin Loimaan Pappisten kylässä entisellä Loimaan kunnan ja Mellilän rajalla.


title: Pikkujärvi (Loimaa)

text: Järven pinta-ala on 2,2 hehtaaria ja sen pituus on 250 metriä ja leveys 100 metriä. Järven rantaviiva on 0,59 kilometriä pitkä ja ranta on itässä hiekkaharjun rinnettä ja lännessä ojiettua metsäistä suota. Järveen ei laske ojia eikä siitä lähde laskuojaa, mutta järveä lännessä reunustavalta suolta vedet laskevat ojia myöten läheiseen Pappistenjärveen. Rannoilla on kuusi loma-asuntoa, joille johtaa tiet Mellilästä. Järven ohi kulkee valtakunnallisesti merkittävän rakennetun kulttuuriympäristön muodostava historiallinen maantie Huovintie.


title: Hevonlinnanjärvi

text: Hevonlinnanjärvi on Varsinais-Suomessa Koskella sijaitseva järvi. Voimassa olevassa valuma-aluejaossa se luetaan Kokemäenjoen vesistössä Loimijoen valuma-alueella Niinijoen valuma-alueeseen. Valmisteilla olevassa uudessa valuma-aluejaossa, joka perustuu kolmiulotteiseen korkeusmalliin, järvi on luettu Paimionjoen vesistöön. Myös maanpinnan korkeuskäyrien perusteella järvi kuuluu Paimionjoen valuma-alueeseen.


title: Hevonlinnanjärvi

text: Soikean muotoisen järven pinta-ala on 1,1 hehtaaria ja sen pituus on 150 metriä ja leveys 100 metriä. Järven rantaviiva on 0,39 kilometriä pitkä ja ranta on pääosin hiekkaharjun kangasmaastoa. Järven ympäristönä on Hevonlinnanharju, jonka supassa järvi sijaitsee. Järveen ei laske ojia eikä sillä ole laskuojaa. Rannalla on vain yksi rakennus.


title: Hevonlinnanjärvi

text: Vaikka vesi kelpaa uimiseen, käyttää sitä vain harva asukas. Järvi on altis pohjaveden pinnanmuutoksille. Esimerkiksi vuonna 2012 järven vedenpinta laski poikkeuksellisen alas.


title: Vattkast

text: Vattkast on saari ja kylä Paraisten kunnan Korppoossa. Se sijaitsee Korppoon pääsaaren pohjoispuolella ja yhteydessä pääsaareen sillalla. Vattkastin pinta-ala on 472 hehtaaria ja sillä asuu vakituisesti 24 ihmistä. Kesäasukkaita saarella on toistasataa.


title: Vattkast

text: Saaren monella tilalla on paikallisten tuotteiden suoramyyntiä. Vattkastissa kannattaa käydä piipahtamassa ostoksilla. Saarella on ratsastustalli, Walldénin ratsastustalli, joka järjestää maastoratsastusta. Joka juhannus Vattkastille kerääntyy noin 80-100 asukasta sekä mökkivierasta nostamaan kylän juhannussalkoa.


title: Vattkast

text: Vattkastin kylä on jakautunut kahteen paikkaan. Saaren pohjoisella puolella sijaitsee vanha kylä ja eläisellä puolella sijaitsee uusi kylä jonne siirrettiin isojaon seurauksena tiloja 1930-luvulla. Saarella asuu useita lapsiperheitä. Wattkastissa on myös lukuisia vapaa-ajan asuntoja. Lähin linja-autoyhteys on Saaristotiellä, jossa on bussipysäkki Wattkastiin vievän tien risteyksessä. Bussipysäkiltä on noin 400 metriä Wattkastin sillan yli saareen. Korppoon keskustaan on sillalta matkaa noin 6 km, Galtbyn kylään noin 4 km. Nauvoon matkaa kertyy noin 20 km, välissä Nauvo-Korppoo lautta.


title: Vattkast

text: Helsingin yliopisto on vuodesta 2003 harjoittanut kenttätutkimuksia Wattkastissa. Yliopisto on perehtynyt tutkimaan hyönteisiä jotka elävät Wattkastin lukuisissa tammissa. Wattkastin tammet luovat hyönteisille täysin uniikin "saarelman" meren keskellä, eristyksessä muista tammilehdoista.


title: Vattkast

text: Wattkast on ollut asuttuna jo kauan. Esimerkiksi Westerbyn tila on kuulunut samalle suvulle jo 1500-luvulta asti. 250-300 vuotta vanha rakennus on edelleen pystyssä.


title: Vattkast

text: “Korpo genom tiderna”-historiikistä selviää, että vuonna 1898 Wattkastissa oli kahdeksan tilaa. Lisäksi saarella oli lukuisia vanhoja rakennuksia, jotka toimivat torppina. 1900-luvun alussa väestön määrä laski dramaattisesti (25-50%). Osa asukkaista jäi kuitenkin saarelle, ja vuonna 1974 aloitetu lauttaliikenne Korppoon ja Wattkastin välillä aiheutti pientä väestön kasvua. Lautta oli aluksi saarelaisten vastuulla, mutta muutaman vuoden päästä valtio otti lauttaliikenteen hallintaansa, työllistäen viisi miestä. Wattkastin silta vihittiin käyttöön vuonna 2004. Nykyään Wattkast on elävä kylä.


title: Vattkast

text: 1900-luvun alussa Westerbyn tila kuului Korppoon ensimmäisiin tiloihin jossa otettiin käyttöön hevosvoimalla toimiva puinti. Westerby oli kauan yksi Korppoon suurimmista tiloista kun mukaan laskettiin lehmät ja hevoset. Svens-Södergård-tila oli suuri voin tuottaja. Nykyään moni tila on erikoistunut mm. omenan, tomaatin, kurkun, kesäkukkien sekä karjan ja lampaiden kasvatukseen.


title: Rick Yune

text: Rick Yune (s. 22. elokuuta 1971) on yhdysvaltalainen näyttelijä, joka tunnetaan parhaiten roolistaan elokuvassa "Kuolema saa odottaa", jossa hän esittää James Bondin vihollista nimeltä Zao.


title: László Emmer

text: László Emmer (s. 26. lokakuuta 1956 Tatabánya, Unkari) on entinen unkarilainen jalkapalloilija. Hän oli pelipaikaltaan keskikenttäpelaaja.


title: László Emmer

text: Emmer on edustanut kotimaassaan Tatabányai Bányász SC:tä vuosina 1979–1987 sekä Videoton SC:tä 1987–1990. Hän on pelannut yhteensä 282 ottelua Unkarin pääsarjassa. Vuonna 1985 Emmer oli mukana voittamassa Unkarin cupia. Kaudeksi 1991 hän siirtyi Porin Pallo-Tovereihin, jossa pelasi 11 sarjaottelua. Emmer edusti vielä puolitoista vuotta III divisioonassa pelannutta Lappfjärds Bollklubbia ennen uransa lopettamista.


title: Scout Taylor-Compton

text: Scout Taylor-Compton (oik. Desariee Starr Compton; s. 21. helmikuuta 1989 Long Beach, Kalifornia) on yhdysvaltalainen näyttelijä ja muusikko. Hän on tehnyt monia rooleja televisiosarjoissa, mutta on parhaiten tunnettu Laurie Stroden roolista kauhuelokuvissa "Halloween" ja "Halloween II" sekä Lita Fordin roolista elokuvassa "The Runaways".


title: Scout Taylor-Compton

text: Taylor-Compton on myös lainannut ääntään elokuviin "Minä olen Sam", "Ytimessä" ja "Prinsessapäiväkirjat 2". Hän teki läpimurtoroolinsa elokuvassa "Sleepover" vuonna 2004.


title: Scout Taylor-Compton

text: Taylor-Compton syntyi Long Beachissa, Kaliforniassa ja on äitinsä kautta puoliksi meksikolais-amerikkalainen. Hän oli lapsena urheilullinen ja harrasti muun muassa kilpauintia. Hän aloitti näyttelemisen jo yhdeksänvuotiaana teatterissa ja debytoi televisiossa "Ally McBeal" -sarjassa.


title: Okakiekkokasvit

text: Okakiekkokasvit ("Neuradaceae") on pieni afrikkalais-aasialainen kuivakkokasviheimo koppisiemenisten "Malvales"-lahkossa. Tunnetuin heimon edustaja on okakiekko ("Neurada procumbens").


title: Okakiekkokasvit

text: Okakiekkokasvit ovat pääasiassa yksi-, joskus monivuotisia enemmän tai vähemmän maan myötäisiä ja melko pieniä ruohoja tai pikku pensaita. Lehtiasento on kierteinen ja lehdet ovat hammaslaitaisia tai pariosaisia ja lähes kourasuonisia, ilmeisesti korvakkeettomia (korvakemaiset muodostumat lienevät esilehtiä). Kukinto on viuhkomainen, siinä on valkoisia kukkia; teriön väri muuttuu selvästi sen kuihtuessa. Kukkapohjus on lyhyelti maljamainen, heteitä on kymmenen. Sikiäin on enemmän tai vähemmän kehänalainen, yhdislehtinen ja kymmenestä emilehdestä muodostunut, monivartaloinen. Luotit ovat pallomaisia. Sikiäimessä on kymmenen siemenaihetta, jotka ovat vaakasuorassa asennossa. Hedelmä on kuiva ja avautumaton, verhiöllinen ja vartalollinen; ne joskus muodostavat siihen piikkejä. Siemenestä puuttuu valkuainen, ja alkio on taipunut; siemen itää sen vielä ollessa hedelmän sisällä.


title: Okakiekkokasvit

text: "Grielum"-suvun kukka on vinosti vastakohtainen, ja osa sen emilehdistä on surkastunut toimimattomaksi.


title: Okakiekkokasvit

text: Okakiekkokasvit kasvavat Afrikasta Intiaan ulottuvalla alueella, kuivilla kasvupaikoilla.


title: Okakiekkokasvit

text: Okakiekkokasvien heimossa on vain kolme sukua ja kymmenen lajia, joista puolet kuuluu sukuun "Grielum". Aikaisemmin okakiekkokasvit on sisällytetty ruusukasveihin ("Rosaceae") tai viety niiden yhteyteen kukan anatomisten tuntomerkkien perusteella.


title: Okakiekkokasvit

text: Heimon suvut ovat:


title: Joonas Loiri

text: Joonas Loiri (s. 17. huhtikuuta 1982), joka tunnetaan myös artistinimellä Joonas L, on suomalainen musiikkivideo-ohjaaja, tuottaja ja DJ. Joonas L kuuluu Simina Grigoriun Berliinissä olevaan levy-yhtiöön Kuukou Records sekä julkaisee myös musiikkia sveitsiläisen levymerkin Cyborgs in Loven alla. Hän on aiemmin työskennellyt suomalaisella ATV-kanavalla sekä opiskellut elokuva- ja tv-tuotantoa San Franciscossa. Loiri on tuottanut musiikkivideoita hongkongilaisille artisteille G.E.M. ja Jonathan Wong. Loirilla on oma The Lars Brothers -niminen tuotantoyhtiö Hongkongissa.


title: Joonas Loiri

text: Joonas Loirin isä on näyttelijä Vesa-Matti Loiri.


title: Joonas Loiri

text: Toukokuussa 2016 Joonas Loiri osallistui Helsingissä välikohtaukseen. Hänet tuomittiin Helsingin käräjäoikeudessa 28. heinäkuuta 2016 pahoinpitelystä 60 päivän ehdolliseen vankeusrangaistukseen. Päätöksestä valitettiin, mutta hovioikeus piti käräjäoikeuden tuomion voimassa.


title: Sphaerosepalaceae

text: Sphaerosepalaceae on pieni madagaskarilainen kasviheimo koppisiemenisten Malvales-lahkossa.


title: Sphaerosepalaceae

text: Sphaerosepalaceae sisältää kausivihantia puita, joilla on erityskanavia ja pihkan täyttämiä sekä oksalaattikiteitä sisältäviä soluja. Lehdet sijaitsevat kierteisesti tai kahdessa rivissä ja ovat isokorvakkeisia; ruodissa on pullistuma (pulvinus). Kukat ovat ryhmittyneet lähes sarjamaisiksi pikkuviuhkoiksi ja ovat tavallisesti nelilukuisia. Verhiö on tavallisesti kaksikiehkurainen, kummassakin kiehkurassa on kaksi erikokoista verholehteä, jotka ovat pian karisevia. Terälehtiä on 3-9 ja ne ovat kynnellisiä ja niin ikään varisevia. Heteenponsissa on leveät konnektiivit eli lokerositeet. Yhdis- tai erilehtinen sikiäin sijaitsee lyhyen varsimaiseksi venyneen pohjuksen osan eli gynoforin päässä, jossa on myös mesiäinen. Siemenaiheet kiinnittyvät pohjaistukkaan. Vartalo on toisinaan gynobaasinen eli kiinnittyy sikiäimen tyveen. Luotti on pistemäinen tai epäselvästi liuskainen. Hedelmä on vaihtelevissa määrin marjamainen, pinnaltaan kuviollinen ja vaihtelevasti liuskainen. Siemenet ovat toisinaan vaipallisia, toisinaan niissä on kirjava endospermi.


title: Sphaerosepalaceae

text: Sphaerosepalaceae kasvaa Madagaskarissa.


title: Sphaerosepalaceae

text: Sphaerosepalaceae muodostaa monen muun Malvales-lahkon heimon kanssa yhteisen kehityshaaran, jossa karvoitus koostuu tähtikarvoista, korvakkeet ovat usein hyvin kehittyneet, heteitä on paljon viideksi, kymmeneksi tai 15 kimpuksi jakautuneina ja siemenaiheita on useita kussakin emilehdessä. Kehityshaaraan (kladiin) kuuluvat heimot ovat Sphaerosepalaceae, annattokasvit (Bixaceae), päivännoutokasvit (Cistaceae), Sarcolaenaceae, siipipuukasvit (Dipterocarpaceae), Muntingiaceae, Cytinaceae ja malvakasvit (Malvaceae). Ikää kladilla on arvioitu olevan noin 40 miljoonaa vuotta.


title: Sphaerosepalaceae

text: Sphaerosepalaceae-heimossa on kaksi sukua ("Dialyceras" ja "Rhopalocarpus") ja 18 lajia.


title: Michael Pate

text: Michael Pate (s. 26. helmikuuta 1920 - 1. syyskuuta 2008), oli australialainen näyttelijä, kirjailija ja ohjaaja. Hänet muistetaan parhaiten Climax!-televisiosarjan jaksosta Casino Royale (1954), jossa hän esitti Clarence Leiteriä.


title: Michael Pate

text: Pate palveli Australian armeijassa "1st Australian Army Amenities Entertainment" -yksikössä toisen maailmansodan aikana.


title: Michael Pate

text: Vuonna 1950 Pate ohjasi ja tuotti näytelmät "Dark of the Moon" sekä "Bonaventure". Saman vuoden lopulla hän matkusti Yhdysvaltoihin, jossa Universal Studiosin alaisuudessa Bonaventure-näytelmä uudelleenjulkaistiin vuonna 1951 nimellä "Thunder on the Hill".


title: Michael Pate

text: 1950-luvun hän vietti yhdysvalloissa esiintyen yli 300 televisio-ohjelmassa tai elokuvassa. Tunnetuimpia rooleja oli Clarence Leiterin hahmo Climax!-televisiosarjan jaksossa Casino Royale, joka perustui samannimiseen romaaniin.


title: Michael Pate

text: Hän palasi Australiaan vuonna 1968 ja ryhtyi televisiotuottajaksi. Seven Networkin alaisuudessa hän voitti kaksi kertaa Logie-palkinnon. 1970 Pate julkaisi kirjan "The Film Actor". Hän esiintyi Matlock Police-televisiosarjassa vuosien 1971-1975 aikana.


title: Michael Pate

text: 1980-luvun alkupuolella Pate ja hänen poikansa Christopher tuottivat yhdessä näytelmän "Mass Appeal". Se oli menestys ja sitä esitettiin kauden ajan Sydneyn oopperatalossa.


title: Michael Pate

text: Pate lopetti näyttelijänuransa vuonna 2001, jonka jälkeen hän toimi ääninäyttelijänä sekä käsikirjoittajana.


title: Michael Pate

text: Hän kuoli keuhkokuumeeseen vuonna 2008 Gosfordin sairaalassa.


title: Nobuharu Matsushita

text: Nobuharu Matsushita (, s. 13. lokakuuta, 1993 Saitama, Japani) on japanilainen rata-autoilija.


title: Nobuharu Matsushita

text: Matsushita kilpaili kaudella 2017 Formula 2 -sarjassa sekä toimii McLarenin Formula 1 -tallin testikuljettajana. Hän kuuluu Hondan kehitysohjelmaan.


title: Nobuharu Matsushita

text: Matsushita aloitti karting -uransa vuonna 2005. Vuonna 2008 Matsushita voitti Open Masters Kart ARTA Challenge -luokan mestaruuden ja vuonna 2010 hän sijoittui kolmanneksi Japanin KF1 -luokassa. Vuonna 2011 Matsushita siirtyi Formula Pilota China -sarjaan, saavuttaen yhden voiton, yhden paalupaikan ja neljä palkintosijaa sijoittuen sarjan neljänneksi. Vuonna 2012 Matsushita kilpaili Formula Challenge Japan -sarjassa voittaen sarjan mestaruuden. Vuonna 2013 Matsushita siirtyi Japanin Formula 3 -sarjaan sijoittuen sarjan viidenneksi. Vuonna 2014 hän jatkoi sarjassa ja voitti sarjan mestaruuden, saavuttaen kuusi voittoa, viisi paalupaikkaa ja yhdeksän palkintosijaa.


title: Nobuharu Matsushita

text: Vuonna 2015 Matsushita siirtyi kilpailemaan GP2 -sarjassa menestyneeseen ART Grand Prix -talliin. Matsushita voitti Unkarin sprinttikilpailun, joka jäi kauden ainoaksi voitoksi. Hän jatkoi ART -tallissa myös kaudella 2016. Matsushita voitti Monacon sprinttikilpailun lähdettyään paalupaikalta kilpailuun. Hän sai kilpailukiellon Itävaltaan vaarallisesta ajosta Bakussa. Matsushitan korvasi Itävallassa René Binder. Hän jatkoi myös kaudella 2017 ART -tallissa voittaen Espanjan ja Unkarin sprinttikilpailut ja sijoittui loppupisteissä kuudenneksi 131 pisteellä.


title: Nobuharu Matsushita

text: Kaudesta 2016 lähtien Matsushita on toiminut McLarenin Formula 1 -tallin testikuljettajana.


title: Pas d’Espagne

text: Pas d'Espagne (padespan) on alun perin Espanjasta kotoisin oleva salonkitanssi 1840-luvulta, jota tanssitaan usein lukion vanhojen tansseissa. Sitä tanssitaan paripiirissä, jossa miehet ovat sisäpiirissä ja naiset ulkopiirissä.


title: Pas d’Espagne

text: Tanssin perusaskel on valssi. Tanssissa täytyy laahauksista ja kurkistuksista huolimatta säilyttää tiukka ryhti.


title: Pas d’Espagne

text: Tervehditään tanssiparia kumartamalla/niiaamalla ja otetaan parin puoleisesta kädestä kiinni, piirissä kasvot vastapäivään. Tanssi alkaa.


title: Pas d’Espagne

text: Valssiaskel otetaan ulkojalalla poispäin parista liikkuen samalla piirin kehällä eteenpäin – rintamasuunta poispäin parista. Toinen valssiaskel otetaan sisäjalalla pariin päin liikkuen samalla piirin kehällä eteenpäin – rintamasuunta pariin päin. Sen jälkeen otetaan valssiaskel ulkojalalla poispäin parista liikkuen samalla piirin kehällä taaksepäin sekä edelleen valssiaskel sisäjalalla pariin päin liikkuen samalla piirin kehällä taaksepäin.


title: Pas d’Espagne

text: Suoritetaan käden vaihto.


title: Pas d’Espagne

text: Yllä oleva kuvio toistetaan samanlaisena myötäpäivään.


title: Pas d’Espagne

text: Linnan vastaanottoa 2014 varten opetettiin tämä versio.


title: Pas d’Espagne

text:
Tervehditään tanssiparia kumartamalla/niiaamalla ja otetaan parin puoleisesta kädestä kiinni, piirissä kasvot vastapäivään. Tanssi alkaa.
Otetaan valssiaskel ulkojalalla eteenpäin piirin kehällä. Toinen valssiaskel otetaan sisäjalalla eteenpäin piirin kehällä kääntyen melkein seläkkäin parin kanssa.
Otetaan Valssiaskel ulkojalalla piirin kehällä taaksepäin sekä valssiaskel sisäjalalla taaksenpäin piirin kehällä kääntyen parin kanssa kasvokkain.


title: Pas d’Espagne

text: Koulujen välillä on eroavaisuuksia rintamasuunnan suhteen: Varsin yleisessä versiossa ollaan aluksi vastakkain, askeleissa käännytään vastapäivään ja takaisin vastatusten, sitten myötäpäivään ja takaisin vastatusten.


title: Pas d’Espagne

text:
Parien kääntyessä vastatusten samassa kohdassa, jossa ensimmäisen kerran vaihdettiin kättä, käsistä ei lasketa irti. Naisen oikea käsi on kiinni miehen vasemmassa kädessä.
Kahdella valssiaskeleella nainen pyörähtää miehen käden alta sisäpiirin, mies siirtyy samanaikaisesti ulkopiiriin.
Otetaan kaksi hidasta, jalkaa laahaavaa vetoa käsien suuntaan (piirissä myötäpäivään), jolloin kasvot kurkistavat laahaavan jalan suuntaan – eli kädet, jotka pitävät toisistaan kiinni, vievät vetoa eteenpäin.
Kädenvaihto (naisen vasen, miehen oikea käsi), jolloin mies pyörähtää naisen käden alta ulkopiiristä takaisin sisäpiiriin ja nainen liikkuu samalla ulkopiiriin. Vedot käsien suuntaan (piirissä myötäpäivään), jalkaa laahaten.


title: Pas d’Espagne

text:
Musiikin tahdissa pyörähdetään parin kautta ympäri liikkuen piirin kehällä vastapäivään – napataan käsistä kiinni (naisen oikea, miehen vasen käsi) ja toistetaan kaksi samanlaista kiinnipitävien käsien johtamaa laahaavaa vetoa, kuin B-osassa.
Pyörähdetään parin kautta ympäri liikkuen piirin kehällä myötäpäivään – napataan käsistä kiinni ja toistetaan käsien johtamat vedot (naisen vasen, miehen oikea käsi).


title: Pas d’Espagne

text:
Otetaan pari tanssiotteeseen.
Toistetaan kaksi laahaavaa vetoa vastapäivään piirin kehällä, kurkistaen vasemman laahaavan jalan suuntaan. Kaksi laahaavaa vetoa myötäpäivään piirin kehällä, kurkistaen oikean laahaavan jalan suuntaan.
Pyörähdys ympäri neljällä valssiaskeleella: mies lähtee oikealla jalalla eteenpäin, nainen taaksepäin. Viimeisellä askeleella pyörähdyksessä kädet irrotetaan, palaten takaisin paripiiriin, rintamasuunta vastapäivää kohden, parin puoleisesta kädestä kiinni pitäen.


title: Pas d’Espagne

text: Tanssi alkaa alusta.


title: Pertti Kurikka

text: Pertti Kurikka (s. 26. joulukuuta 1956 Vihti) on suomalainen kitaristi, joka tunnetaan vuosina 2009–2016 toimineesta punkyhtyeestä Pertti Kurikan Nimipäivät. Hän sävelsi yhtyeen musiikin ja kirjoitti osan sanoituksista. Yhtye edusti Suomea vuoden 2015 euroviisuissa. Kurikka on julkaissut taiteilijanimellä Kalevi Helvetti puhekasetin "Kertoo kummitusjuttuja" vuonna 2011 ja kirjan "Kalevi Helvetti" vuonna 2014. Vuonna 2016 Kalevi Helvetti piti yksityisnäyttelyn Helsingissä ja hänet valittiin Mäntän kuvataideviikkojen taiteilijaksi.


title: Wengerka

text: Wengerka eli "puolalainen pomppimistanssi" on vanhojentanssi, alun perin unkarilainen kansantanssi Ritka Búza. Kappale on jiddišin kielellä Vengerke ja perustuu 19. vuosisadan Csárdás-tanssiin.


title: Wengerka

text: Wengerkan tanssikuvion ytimen muodostaa wengerka-askelikko "ristiin-sivulle-viereen".


title: Wengerka

text:
ristiote takana (H:n oikea käsi päällä)
hyppy, hyppy (H hyppää ensin vasemmalle jalalle, L oikealle) alkaen ulkojalalla, ristiin-sivulle-viereen (H paino oikealla jalalla, näpäyttää vasemman eteen ristiin, vasemman sivulle ja jalat yhteen; L sama, mutta näpäyttää oikealla)
hyppii parin kanssa ympäri (H peruuttaa)
ristiin-sivulle-viereen
H kaksi hyppyä (jälkimmäinen jalka edestä ristiin) ulkopiiriin, L kohti keskustaa, menosuunnan puoleiset jalat (H oikea, L vasen)
ristiin-sivulle-viereen ulkojalalla näpäytellen (H oikea, L vasen), H:lla kädet ristissä rinnan korkeudella
hyppii yksin ympäri
palaa takaisin parin luo (H vasemmalla alkaen, L oikealla)
ristiin-sivulle-viereen (H näpäyttää vasemmalla, L oikealla), korjaa samalla otteen (takaristiote)
hyppii parin kanssa ympäri
kertaa alusta


title: Salty Dog Rag

text: Salty Dog Rag on vanhojentanssi.


title: Salty Dog Rag

text: Salty Dog Ragista, kuten useimmista muistakin vanhojentansseista, esiintyy hieman eroavia versioita eri koulujen välillä. Tässä tanssissa eroavaisuudet koskevat useimmiten pyörähdysten suuntaa (piiristä sisään-ulos vai piirin myötäisesti).


title: Salty Dog Rag

text: Tanssin alussa molemmat katsovat piirissä eteenpäin ristiotteessa.


title: Salty Dog Rag

text: Sivuaskel-potkut


title: Salty Dog Rag

text: Pyörähdykset


title: Salty Dog Rag

text: Kannat


title: Fireman’s Dance

text: Fireman's Dance (harvoin Palomiehen Tanssi) on yhdysvaltalainen kansantanssi. Sitä tanssitaan solissa, joissa on parillinen määrä pareja, yleensä 4 paria. Solat muodostavat piirin, niin että rivien mennessä toistensa lävitse vastaan tulee uusi, vastakkaiseen suuntaan kulkeva rivi. Oma pari on vieressä.


title: Fireman’s Dance

text: Kuten monista muista tansseista, myös Fireman's Dancesta on olemassa muunoksia ja variaatioita.


title: Fireman’s Dance

text: A-osa


title: Fireman’s Dance

text: B-osa


title: Fireman’s Dance

text: Siirryttäessä B-osasta A-osaan


title: Andexelt

text: Andexelt on vuonna 1999 ilmestynyt Circlen kuudes studioalbumi. Yhdysvaltalainen Tumult Records julkaisi sen vuotta myöhemmin myös Pohjois-Amerikassa. Uutena jäsenenä levyllä on mukana kitaristi Jyrki Laiho ja Jussi Lehtisalo puolestaan oli siirtynyt basistiksi.


title: Andexelt

text: Kannen valokuvat ovat vuonna 1998 nykytaiteen museo Kiasmassa esitetystä Mika Taanilan ohjaamasta "Pori-triptyykistä", joka pohtautuu Circlen samana vuonna julkaisemaan albumiin "Pori". Tumult Recordsin vuonna 2007 julkaisemalla uusintapainoksella on mukana myös Friitalan nahkatehtaan mukaan nimetty bonuskappale "Friitalan Nahka".


title: Julius Harris

text: Julius Harris (17. elokuuta 1923 Philadelphia, Pennsylvania, Yhdysvallat – 17. lokakuuta 2004 Los Angeles, Kalifornia, Yhdysvallat) oli yhdysvaltalainen näyttelijä, joka esiintyi yli 70 elokuvassa ja lukuisissa tv-sarjoissa. Harris muistetaan parhaiten James Bond -elokuvasta Elä ja anna toisten kuolla, jossa hän esitti Kanangan tekokätistä kätyriä. Harris menehtyi 17. lokakuuta 2004 sydämen vajaatoimintaan. Hänet tuhkattiin ja haudattiin Philadelphiassa.


title: Atsikí

text: Atsikí () on Kreikan kylä sekä samanniminen Límnoksen kunnan kunnallisyksikkö (Δημοτική Ενότητα Ατσικής, "Dimotikí Enótita Atsikís") ja entinen itsenäinen kunta. Se sijaitsee Límnoksen saarella, Límnoksen alueyksikössä Pohjois-Egean saarten alueella. Koko kunnallisyksikön väkiluku on 2 535 ja varsinaisen Atsikín kylän väkiluku 848 (vuonna 2011).


title: Atsikí

text: Atsikín kylä sijaitsee Límnoksen keskiosissa. Kunnallisyksikkö käsittää suuren osan saaren pohjoisosasta. Atsikí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Límnoksen kunnaksi yhdessä Moúdroksen, Mýrinan ja Néa Koútalin kanssa, jolloin se muuttui uuden kunnan kunnallisyksiköksi.


title: Atsikí

text: Atsikín kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Annattokasvit

text: Annattokasvit (Bixaceae) on pieni trooppinen kasviheimo koppisiemenisten Malvales-lahkossa. Heimon tunnetuin ja taloudellisesti merkittävin laji on annatto ("Bixa orellana").


title: Annattokasvit

text: Annattokasvit ovat puita tai pensaita, harvemmin ruohomaisia. Kasveissa on erityskanavia ja pihkan täyttämiä soluja. Karvat ovat rauhasmaisia, eivät koskaan tuppaina eivätkä tähtimäisiä. Lehdet ovat sahalaitaisia. Kookkaat kukat sijaitsevat varsipäätteisissä kukinnoissa. Heteenponnet avautuvat rei'illä. Luotti on enintään hieman liuskainen. Sikiäimessä on paljon pitkävartisia siemenaiheita. Siemenkuoressa on erikoinen rakenne, joka auttaa kosteuden pääsemistä sisään. Alkio on pitkä, sirkkalehdet lusikkamaisia, ohuita, käyristyneitä tai poimuttuneita, ja sirkkajuuri on lyhyt ja tukeva.


title: Annattokasvit

text: Annattokasvit kasvavat trooppisella vyöhykkeellä.


title: Annattokasvit

text: Annattokasvit kuuluvat Malvales-lahkon kehityshaaraan, joka voidaan ilmaista kaavalla Bixaceae + (päivännoutokasvit eli Cistaceae + Sarcolaenaceae + siipipuukasvit eli Dipterocarpaceae), jossa kolme heimoa on suluissa osoituksena siitä, että ne ovat läheisempää sukua toisilleen kuin annattokasveille. Kladin ominaisuuksia ovat kasvien erityskanavat, verholehtien limittäisyys ja siemenkuoressa oleva tulppamainen rakenne. Viimeksi mainittu mahdollistaa veden pääsyn kovaan siemeneen, jolloin siemenen itäminen alkaa.


title: Annattokasvit

text: Heimossa on neljä sukua ja 21 lajia. Ne muodostavat kolme ryhmää, joista ensimmäisessä ovat suvut "Cochlospermum" (12 lajia) ja "Amoreuxia" (kolme lajia), toisessa annatot ("Bixa") ja kolmannessa vain yksi laji.


title: Annattokasvit

text: Ensimmäisen ryhmän lajit ovat puita, pensaita tai vaihtelevissa määrin ruohovartisia; lehdet ovat kierteisesti, korvakkeellisia ja sormiliuskaisia. Kukat ovat kookkaita, vaihtelevasti vastakohtaisia, tavallisesti keltaisia ja niissä on paljon heteitä. Hedelmä on liiteluomainen kota, jonka seinämän sisäkerros (endokarppi) irtaantuu keskikerroksesta (mesokarppi); siemeniä on paljon, ja ne ovat karvaisia ja käyriä. Kasveissa on usein kellertävää ja pihkamaista nestettä.


title: Annattokasvit

text: Annatot ("Bixa") ovat viisilajinen trooppisen amerikan puu- ja pensassuku, jossa karvat ovat kilpimäisiä, lehdet kourasuonisia; korvakkeet suojaavat silmuja. Kasveissa on punaista tai oranssinväristä nestettä (annaton, "B. orellana", nestettä käytetään elintarvikevärinä). Kookkaissa kukissa on poimuiset heteenponnet, sikiäimessä laitaistukat, siemenissä mehevät kuoret ja verholehtien tyvellä huomiota herättävät rauhaset.


title: Annattokasvit

text: "Diegodendron humbertii" on sukunsa ainoa laji ja kasvaa Madagaskarissa. Se on ainavihanta aromaattinen puu, jonka lehdet ovat kahdessa rivissä, melko lyhytruotisia, rauhaspilkkuisia, sulkasuonisia ja isokorvakkeisia; korvakkeet karisevat. Kukat ovat melko kookkaita ja sijaitsevat varsipäätteisissä kertokukinnoissa. Vartalo on gynobaasinen (kiinnittyy sikiäimen tyveen).


title: Donoúsa (kunnallisyksikkö)

text: Donoúsa (; myös "Donoússa") on Kreikan kylä sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Δονούσης, "Dimotikí Enótita Donoúsis") ja entinen itsenäinen kyläkunta. Se sijaitsee Náxoksen alueyksikössä Etelä-Egean saarten alueella. Koko kunnallisyksikön väkiluku on 167 ja varsinaisen Donoúsan kylän väkiluku 141 (vuonna 2011).


title: Donoúsa (kunnallisyksikkö)

text: Donoúsa kylä sijaitsee Donoúsan saaren lounaisrannikolla. Se on saaren pääsatama. Donoúsan kunnallisyksikkö käsittää koko saaren. Sen lisäksi siihen kuuluvat pienemmät saaret Agía Paraskeví, Machaíres, Makáres, Skylonísio ja Strongylí. Saaret kuuluvat Pienten Kykladien saariryhmään ja sijaitsevat Náxoksen saaren itäpuolella.


title: Donoúsa (kunnallisyksikkö)

text: Donoúsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Drymalían, Irakleián, Koufonísian, Náxoksen ja Schoinoúsan kanssa, jolloin se muuttui uuden kunnan kunnallisyksiköksi.


title: Donoúsa (kunnallisyksikkö)

text: Donoúsan kunnallisyksikkö muodostuu seuraavista kylistä tai muista asutuksista:


title: Drymalía

text: Drymalía (; virallisesti Δημοτική Ενότητα Δρυμαλίας, "Dimotikí Enótita Drymalías") on yksi Náxoksen ja Pienten Kykladien kunnan kunnallisyksiköistä ja entinen itsenäinen Kreikan kunta. Se sijaitsee Náxoksen saarella, Náxoksen alueyksikössä Etelä-Egean saarten alueella. Kunnallisyksikön väkiluku on 5 204 (vuonna 2011).


title: Drymalía

text: Drymalía käsittää Náxoksen saaren itäosan. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Irakleián, Koufonísian, Náxoksen ja Schoinoúsan kanssa, jolloin se muuttui uuden kunnan kunnallisyksiköksi. Drymalían suurin asutus on Filóti.


title: Drymalía

text: Drymalían kunnallisyksikkö muodostuu seuraavista kyläyhdyskunnista ja asutuksista:


title: Irakleiá (kunnallisyksikkö)

text: Irakleiá (; myös Ηράκλεια, "Iráklia") on Kreikan kylä sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Ηρακλείας, "Dimotikí Enótita Irakleías") ja entinen itsenäinen kyläkunta. Se sijaitsee Náxoksen alueyksikössä Etelä-Egean saarten alueella. Koko kunnallisyksikön väkiluku on 141 ja varsinaisen Irakleián kylän väkiluku 36 (vuonna 2011).


title: Irakleiá (kunnallisyksikkö)

text: Irakleián kylä tunnetaan myös nimillä Panagía (Παναγία) ja Chóra (Χώρα). Kylä sijaitsee Irakleián saaren keskellä. Irakleián kunnallisyksikkö käsittää koko Irakleián saaren. Sen lisäksi siihen kuuluvat pienemmät saaret Megálos Avelás, Mikrós Avelás ja Venétiko. Saaret kuuluvat Pieniin Kykladeihin ja sijaitsevat Náxoksen saaren eteläpuolella.


title: Irakleiá (kunnallisyksikkö)

text: Irakleiá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Koufonísian, Náxoksen ja Schoinoúsan kanssa, jolloin se muuttui uuden kunnan kunnallisyksiköksi.


title: Irakleiá (kunnallisyksikkö)

text: Irakleián kunnallisyksikkö muodostuu seuraavista kylistä tai muista asutuksista:


title: Koufonísia

text: Koufonísia (; kath. Κουφονήσιον, "Koufonísion"; virallisesti Δημοτική Ενότητα Κουφονησίων, "Dimotikí Enótita Koufonisíon") on yksi Náxoksen ja Pienten Kykladien kunnan kunnallisyksiköistä ja entinen itsenäinen Kreikan kyläkunta. Se sijaitsee Náxoksen alueyksikössä Etelä-Egean saarten alueella. Kunnallisyksikön väkiluku on 399 (vuonna 2011).


title: Koufonísia

text: Koufonísia, ”Koufonísi-saaret”, käsittää joukon Pieniin Kykladeihin kuuluvia saaria Náxoksen saaren itäpuolella. Niistä ainoastaan pääsaari Koufonísi, joka tunnetaan myös nimillä Áno Koufonísi ja Páno Koufonísi (”Ylempi Koufonísi”), on asuttu. Koufonísia oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Irakleián, Náxoksen ja Schoinoúsan kanssa, jolloin se muuttui uuden kunnan kunnallisyksiköksi.


title: Koufonísia

text: Koufonísian kunnallisyksikkö muodostuu seuraavista kylistä tai muista asutuksista:


title: Méthana (kunnallisyksikkö)

text:
Méthana () on Kreikan kylä sekä samanniminen Troizinía-Méthanan kunnan kunnallisyksikkö (Δημοτική Ενότητα Μεθάνων, "Dimotikí Enótita Methánon") ja entinen itsenäinen kunta. Se sijaitsee Saarten alueyksikössä Attikan alueella. Koko kunnallisyksikön väkiluku on 1 657 ja varsinaisen Méthanan kylän väkiluku 892 (vuonna 2011).
Méthanan kylä sijaitsee Peloponnesoksen Argoliin niemimaasta erottuvan pienemmän Méthanan niemen itärannikolla. Méthanan kunnallisyksikkö käsittää koko niemen. Niemi on alun perin ollut tulivuori ja siellä on useita kraattereita. Alueella on useita kuumia lähteitä ja vulkaanisia rantoja. Méthanan kylä tunnetaan kylpyläpaikkakuntana. Kylä muodostaa Loutrópoli Methánon -nimisen kyläyhdyskunnan (Τοπική Κοινότητα Λουτρόπολης Μεθάνων, "Topikí Koinótita Loutrópolis Methánon"), johon kuuluu myös läheinen Dritsaíikan kylä. Koko yhdyskunnan väkiluku on 1 097.


title: Méthana (kunnallisyksikkö)

text: Méthana oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Troizinían kunnaksi yhdessä Troizínan kanssa, jolloin se muuttui uuden kunnan kunnallisyksiköksi. Kunnan nimi muuttui vuonna 2014 Troizinía-Méthanan kunnaksi.


title: Méthana (kunnallisyksikkö)

text: Méthanan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Monodéndri

text: Monodéndri (; kath. Μονοδένδριον, "Monodéndrion") on Kreikan kylä, joka kuuluu hallinnollisesti Zagórin kuntaan, Ioánninan alueyksikköön ja Epeiroksen alueeseen. Aiemmin kylä kuului Kentrikó Zagórin kuntaan ja vuodesta 2011 lähtien Zagórin kunnan Kentrikó Zagórin kunnallisyksikköön. Kylä muodostaa oman kyläyhdyskuntansa (Τοπική Κοινότητα Μονοδενδρίου, "Topikí Koinótita Monodendríou"). Kylän väkiluku on 129 (vuonna 2011).


title: Monodéndri

text: Monodéndri sijaitsee Pindosvuoristossa noin 1 060 metrin korkeudessa. Kylä on syntynyt 1700-luvulla ja se vaurastui kaupankäynnin ansiosta. Se tunnetaan erityisesti tuolloin rakennetuista hyvin perinteisistä harmaakivisistä rakennuksistaan, joista kylän koko rakennuskanta koostuu. Niihin kuuluu muun muassa kartanoita, koulu sekä useita kirkkoja, kuten Ágios Athanásios, Ágios Geórgios ja Ágios Minás. Kylän lähellä on vuonna 1412 rakennettu mutta nykyisin hylätty Pyhän Paraskevan luostari, josta on hyvä näkymä kylään. Kylän on suojeltu kansallisena historiallisena kohteena.


title: Monodéndri

text: Kylän lähialueen nähtävyyksiin kuuluu myös syvä Víkoksen rotko.


title: Moúdros

text: Moúdros (; myös "Múdros") on Kreikan kylä sekä samanniminen Límnoksen kunnan kunnallisyksikkö (Δημοτική Ενότητα Μούδρου, "Dimotikí Enótita Moúdrou") ja entinen itsenäinen kunta. Se sijaitsee Límnoksen saarella, Límnoksen alueyksikössä Pohjois-Egean saarten alueella. Koko kunnallisyksikön väkiluku on 3 925 ja varsinaisen Moúdroksen kylän väkiluku 974 (vuonna 2011).


title: Moúdros

text: Moúdroksen kylä sijaitsee Límnoksen keskiosissa Moúdroksenlahden itärannalla. Kunnallisyksikkö kattaa saaren koko itäosan. Moúdros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Límnoksen kunnaksi yhdessä Atsikín, Mýrinan ja Néa Koútalin kanssa, jolloin se muuttui uuden kunnan kunnallisyksiköksi.


title: Moúdros

text: Moúdroksen alue oli merkittävässä osassa Gallipolin taistelussa ensimmäisessä maailmansodassa, koska se toimi ympärysvaltojen tukikohtana niiden hyökkäyksessä. Moúdroksessa on ympärysvaltojen sotilashautausmaa.


title: Moúdros

text: Moúdroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Náousa (Páros)

text: Náousa (; myös "Náoussa") on Kreikan kaupunki, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kaupungin väkiluku on 2 468 (vuonna 2011).


title: Náousa (Páros)

text: Náousa sijaitsee Pároksen saaren pohjoisrannikolla noin kymmenen kilometriä saaren pääkaupungista Paroikiásta koilliseen. Se on saaren toiseksi suurin kaupunki. Náousa on alun perin kalastajakylä ja rakennettu pienen satamalahden ympärille. Kaupungin nähtävyyksiin kuuluvat muun muassa kirkot, bysanttilainen museo sekä sataman venetsialaisaikainen linnoitus. Lähialueen arkeologisia kohteita ovat Koukounariésin mykeneläisaikainen linnavuori sekä Xifáran hellenistisen ajan rauniot.


title: Náousa (Páros)

text:
Náousa muodostaa myös laajemman kaupunkiyhdyskunnan (Δημοτική Κοινότητα Ναούσης, "Dimotikí Koinótita Naoúsis"), johon kuuluvat varsinaisen Náousan kaupungin lisäksi kylät Ágios Andréas, Ampelás, Filídi, Kamáres, Kolympíthres, Lágkeri, Livádia, Protórgia ja Xifára, saaret Agía Kalí, Ágios Artémios, Evriókastro, Foínisses, Gaïdouronísi, Galiátsos, Mavronísi, Tetartonísi ja Toúrlos, sekä
luostarit Moní Agíou Antoníou ja Moní Longovárdas. Koko yhdyskunnan väkiluku on 3 124.


title: Néa Koútali

text: Néa Koútali () on Kreikan kylä sekä samanniminen Límnoksen kunnan kunnallisyksikkö (Δημοτική Ενότητα Νέας Κούταλης, "Dimotikí Enótita Néas Koútalis") ja entinen itsenäinen kunta. Se sijaitsee Límnoksen saarella, Límnoksen alueyksikössä Pohjois-Egean saarten alueella. Koko kunnallisyksikön väkiluku on 2 526 ja varsinaisen Néa Koútalin kylän väkiluku 442 (vuonna 2011).


title: Néa Koútali

text: Néa Koútalin kylä sijaitsee Límnoksen etelärannikolla Moúdroksenlahden länsirannalla. Kunnallisyksikkö käsittää alueen saaren eteläosassa. Néa Koútali oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Límnoksen kunnaksi yhdessä Atsikín, Moúdroksen ja Mýrinan kanssa, jolloin se muuttui uuden kunnan kunnallisyksiköksi.


title: Néa Koútali

text: Néa Koútalin nähtävyyksiin kuuluu merenkulkumuseo, joka esittelee myös merisienten kalastusta.


title: Néa Koútali

text: Néa Koútalin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Volgogradin traktoritehdas

text: Volgogradin traktoritehdas (VgTZ), vuoteen 1961 F. E. Dzeržinskin mukaan nimetty Stalingradin traktoritehdas () (STZ, СТЗ), on Volgogradissa sijaitseva traktorien valmistaja.


title: Volgogradin traktoritehdas

text: Tehdas perustettiin 1930 ja sen suunnitteli yhdysvaltalainen Albert Kahnin arkkitehtitoimisto. Se tuhoutui täydellisesti Stalingradin taistelussa, mutta rakennettiin uudelleen ja aloitti toimintansa jälleen 17. kesäkuuta 1944. Tehdas on palkitty kahdella Leninin kunniamerkillä, Punalipun kunniamerkillä sekä Suuren Isänmaallisen sodan I luokan kunniamerkillä.


title: Volgogradin traktoritehdas

text: Nykyinen päätuote on AGROMASH 90TG -sarja.


title: Volgogradin traktoritehdas

text:
Alkuperäinen tehdas jaettiin vuonna 2002 useisiin yhtiöihin holdingin sisällä. Alkuperäinen tehdas meni konkurssiin 2005.
Traktorien valmistusta jatkaa OAO Traktornaja kompanija "VgTZ" (VGTZ, ), sotatarvikkeita valmistaa OOO Volgogradin koneenrakennusyhtiö "VgTZ" (VMK, ), jotka kuuluvat Machinery & Industrial Group N.V.:n Concern Tractor Plants -yhtiöön.


title: Omalós

text: Omalós () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön. Kylä on osa Lákkoin kyläyhdyskuntaa. Kylän väkiluku on 35 (vuonna 2011).


title: Omalós

text: Omalós sijaitsee Omalóksen ylätasangolla (Οροπέδιο Ομαλού, "Oropédio Omaloú") Lefká Óri -vuorten länsipäässä linnuntietä noin 22 kilometriä Chaniásta lounaaseen. Myös kylän nimi viittaa tasankoon. Tasanko on Länsi-Kreetan tasangoista suurin.


title: Ornós

text: Ornós () on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 1 025 (vuonna 2011).


title: Ornós

text: Ornós sijaitsee kannaksella Mýkonoksen lounaisrannikolla noin kolme kilometriä saaren pääkaupungista Mýkonoksen kaupungista etelään. Se on saaren kolmanneksi suurin asutus. Kylässä ovat Mýkonoksen kaupunkia lähimmät uimarannat.


title: Psarádes

text: Psarádes (; ) on Kreikan kylä, joka sijaitsee maan pohjoisrajalla. Se kuuluu hallinnollisesti Préspeen kuntaan, Flórinan alueyksikköön ja Länsi-Makedonian alueeseen. Kylä muodostaa oman kyläyhdyskuntansa (Τοπική Κοινότητα Ψαράδων, "Topikí Koinótita Psarádon"). Kylän väkiluku on 83 (vuonna 2011).


title: Psarádes

text: Psarádes, suomeksi ”Kalastajat”, on nimensä mukaisesti kalastajakylä. Se sijaitsee kolmen valtion, Kreikan, Albanian ja Makedonian tasavallan, rajojen risteämässä sijaitsevan Suuren Préspajärven etelärannalla. Kylän nimi oli vuoteen 1928 saakka slaavilaisittain "Nívitsi" (Νίβιτσι). Kylä on rakennuskannaltaan hyvin perinteinen ja se on suojelukohde.


title: Pyrgí

text: Pyrgí (; kath. Πυργίον, "Pyrgíon"; myös "Pirgí") on Kreikan kylä, joka sijaitsee Chíoksen saarella. Se kuuluu hallinnollisesti Chíoksen kuntaan, Chíoksen alueyksikköön ja Pohjois-Egean saarten alueeseen. Aiemmin kylä kuului Mastichochórian kuntaan ja vuodesta 2011 lähtien Chíoksen kunnan Mastichochórian kunnallisyksikköön. Kylän väkiluku on 755 (vuonna 2011).


title: Pyrgí

text: Pyrgí sijaitsee sisämaassa Chíoksen eteläosassa noin 25 kilometriä Chíoksen kaupungista etelään. Kylän vanhimman osan talot on rakennettu niin, että ne muodostavat linnoituksen, kun talojen ovet ja ikkunat ovat kylän keskiosaan päin ja ulkoseinä muodostaa muurin, jossa on vain yksi portti. Linnoitus on suojannut merirosvoja ja osmaneja vastaan. Linnoituksen keskellä on torni, johon asukkaat ovat voineet tarvittaessa vetäytyä. Kylä tunnetaan myös siitä, että sen vanhojen talojen ulkoseinät on koristeltu mustavalkoisella geometrisiä kuvioita muodostavalla käsinkaiverretulla koristelulla ("xystá"). Sekä linnoitusrakenne että koristelu ovat saaneet vaikutteita Genovasta. Kylän nähtävyyksiin kuuluu myös 1200-luvulla rakennettu Pyhien Apostolien ("Ágioi Apóstoloi") kirkko.


title: Pyrgí

text: Pyrgí muodostaa myös laajemman kyläyhdyskunnan (Δημοτική Κοινότητα Πυργίου, "Dimotikí Koinótita Pyrgíou"), johon kuuluvat varsinaisen Pyrgín kylän lisäksi kylät Dótia, Emporeiós ja Karýnta, saaret Pelagónisos ja Venétiko, sekä Moní Agíou Georgíou -luostari. Koko yhdyskunnan väkiluku on 832.


title: Jari Huhta

text: Jari Huhta (s. 11. elokuuta 1991) on suomalainen maastohiihtäjä. Hän edustaa Hollolan Urheilijat -46 -seuraa.


title: Jari Huhta

text: Huhta debytoi maastohiihdon maailmancupissa maaliskuussa 2013 Salpausselän 15 kilometrin kilpailussa sijoittuen sijalle 71. Tuo on myös Huhdan tähänastisen uran ainoa esiintyminen maailmancupin osakilpailussa.


title: Jari Huhta

text: Huhta kilpaili vuoden 2013 talviuniversiadeissa Trentinossa saavuttaen pronssia 4 × 10 kilometrin viestistä. Hän on osallistunut myös yksiin nuorten MM-kilpailuihin.


title: Pýrgos Diroú

text:
Pýrgos Diroú (; myös "Pírgos Diroú") on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Oítylon kuntaan ja vuodesta 2011 lähtien Anatolikí Mánin kunnan Oítylon kunnallisyksikköön. Kylän väkiluku on 246 (vuonna 2011).
Pýrgos Diroú sijaitsee Mánin niemimaan keskiosissa lähellä sen länsirannikkoa. Kylän tunnetuin nähtävyys ovat Diróksen tippukiviluolat. Ne muodostavat yli kuusi kilometriä pitkän luolaston, jonka suurimmat luolat ovat nimeltään Glyfáda (suomeksi ”Murtovetinen”, myös Vlycháda), Katafýgio (”Turvapaikka”) ja Alepótrypa (”Ketunkolo”). Osassa luolista on ollut asutusta neoliittisella kaudella. Luolastossa on maanalainen joki ja järviä. Glyfádan luola on avoinna yleisölle.


title: Pýrgos Diroú

text: Pýrgos Diroú muodostaa myös laajemman kyläyhdyskunnan (Τοπική Κοινότητα Πύργου Διρού, "Topikí Koinótita Pýrgou Diroú"), johon kuuluvat varsinaisen Pýrgos Diroún kylän lisäksi kylät Chariá, Charoúda, Gklézi, Kalós, Kampináres, Marmatsoúka, Nikándreio, Triantafylliá, Veloúsi ja Xepapadiánika. Koko yhdyskunnan väkiluku on 561.


title: Schoinoúsa (kunnallisyksikkö)

text: Schoinoúsa (; myös "Schoinoússa", "Schinoússa") on Kreikan kylä sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Σχοινούσας, "Dimotikí Enótita Schoinoúsas") ja entinen itsenäinen kyläkunta. Se sijaitsee Náxoksen alueyksikössä Etelä-Egean saarten alueella. Koko kunnallisyksikön väkiluku on 227 ja varsinaisen Schoinoúsan kylän väkiluku 211 (vuonna 2011).


title: Schoinoúsa (kunnallisyksikkö)

text: Schoinoúsan kylä tunnetaan myös nimillä Panagía (Παναγία) ja Chóra (Χώρα). Se sijaitsee Schoinoúsan saaren eteläosassa ja on saaren pääsatama. Schoinoúsan kunnallisyksikkö käsittää koko Schoinoúsan saaren. Sen lisäksi siihen kuuluvat pienemmät saaret Árgilos, Klidoúra, Ofeidoússa ja Pláka. Saaret kuuluvat Pieniin Kykladeihin ja sijaitsevat Náxoksen saaren eteläpuolella.


title: Schoinoúsa (kunnallisyksikkö)

text: Schoinoúsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Irakleián, Koufonísian ja Náxoksen kanssa, jolloin se muuttui uuden kunnan kunnallisyksiköksi.


title: Schoinoúsa (kunnallisyksikkö)

text: Schoinoúsan kunnallisyksikkö muodostuu seuraavista kylistä tai muista asutuksista:


title: Selínia

text: Selínia () on Kreikan kaupunki, joka sijaitsee Salamiin saarella. Se kuuluu hallinnollisesti Salamiin kuntaan, Saarten alueyksikköön ja Attikan alueeseen. Aiemmin kaupunki kuului Ampelákian kuntaan ja vuodesta 2011 lähtien Salamiin kunnan Ampelákian kunnallisyksikköön. Kaupungin väkiluku on 2 509 (vuonna 2011).


title: Selínia

text: Selínia sijaitsee Salamiin saaren itärannikolla. Se on saaren neljänneksi suurin asutus. Kaupunki on yksi Salamiin satamista ja sieltä on yhteys Pireukseen. Selínia muodostaa myös laajemman kaupunkiyhdyskunnan (Δημοτική Κοινότητα Σεληνίων, "Dimotikí Koinótita Seliníon"), johon kuuluu varsinaisen Selínian kaupungin lisäksi asumaton Atalántin saari.


title: Sidári

text: Sidári (; kath. Σιδάριον, "Sidárion") on Kreikan kylä, joka sijaitsee Korfun saaren pohjoisrannikolla. Se kuuluu hallinnollisesti Korfun kuntaan, Korfun alueyksikköön ja Jooniansaarten alueeseen. Aiemmin kylä kuului Esperíeen kuntaan ja vuodesta 2011 lähtien Korfun kunnan Esperíeen kunnallisyksikköön. Kylä muodostaa oman kyläyhdyskuntansa (Τοπική Κοινότητα Σιδαρίου, "Topikí Koinótita Sidaríou"). Kylän väkiluku on 386 (vuonna 2011).


title: Sidári

text: Sidári sijaitsee noin 36 kilometriä saaren pääkaupungista Korfun kaupungista luoteeseen. Se on suosittu turistipaikka. Kylän lähellä on erikoisista geologisista muodostumista tunnettu niin kutsuttu ”Rakkauden kanava” eli "Canal d' Amour" (kreik. Κανάλι της αγάπης, "Kanáli tis agápis"). Kylän muihin nähtävyyksiin kuuluvat muun muassa venetsialaisaikaisen linnan rauniot.


title: Troizína

text: Troizína (; kath. Τροιζήν, "Troizín") on Kreikan kylä sekä samanniminen Troizinía-Méthanan kunnan kunnallisyksikkö (Δημοτική Ενότητα Τροιζήνος, "Dimotikí Enótita Troizínos") ja entinen itsenäinen kunta. Se sijaitsee Saarten alueyksikössä Attikan alueella. Koko kunnallisyksikön väkiluku on 5 486 ja varsinaisen Troizínan kylän väkiluku 673 (vuonna 2011).


title: Troizína

text: Troizínan kylä sijaitsee sisämaassa Peloponnesoksen Argoliin niemimaan itäosassa. Troizínan kunnallisyksikkö käsittää Troizinía-Méthanan kunnan alueen Méthanan niemeä lukuun ottamatta. Kylän ja koko alueen nimi periytyy antiikin aikaisesta Troizenin kaupungista, jonka arkeologinen kohde sijaitsee vajaan kilometrin päässä kylästä lounaaseen. Kunnallisyksikön suurin asutus on Galatáksen kaupunki, joka on Troizinía-Méthanan kunnan kuntakeskus.


title: Troizína

text: Troizína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Troizinían kunnaksi yhdessä Méthanan kanssa, jolloin se muuttui uuden kunnan kunnallisyksiköksi. Kunnan nimi muuttui vuonna 2014 Troizinía-Méthanan kunnaksi.


title: Troizína

text: Troizínan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Vátheia

text: Vátheia (; myös "Váthia") on Kreikan kylä, joka sijaitsee Peloponnesoksen niemimaan eteläosassa. Se kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Oítylon kuntaan ja vuodesta 2011 lähtien Anatolikí Mánin kunnan Oítylon kunnallisyksikköön. Kylän väkiluku on 6 (vuonna 2011).


title: Vátheia

text: Vátheia sijaitsee Mánin niemimaan eteläkärjessä. Etäisyys Lakonian hallinnolliseen keskukseen Spártiin on noin 106 kilometriä. Kylä tunnetaan ennen kaikkea tornimaisista, pieniä linnoituksia muistuttavista kivitaloistaan ("pýrgoi", ”tornit”). Suurin osa niistä syntyi 1700-luvulla, ja kylän kukoistuskautta oli 1800-luku. Kyläläiset saivat elantonsa alun perin muun muassa merirosvouksesta, ja linnoitusmaiset rakennukset olivat hyödyksi vihollisten uhatessa. 1800-luvun lopulta alkaen kylä kuitenkin autioitui ja rakennukset rappioituivat. Nykyään kylässä on vain vähän asukkaita ja se on pääasiassa turistikohde. Vanhat rakennukset on kunnostettu ja suojeltu.


title: Vátheia

text: Vátheia muodostaa myös laajemman kyläyhdyskunnan (Τοπική Κοινότητα Βάθειας, "Topikí Koinótita Vátheias"), johon kuuluvat varsinaisen Vátheian kylän lisäksi kylät Kápoi ja Mianés. Koko yhdyskunnan väkiluku on 33.


title: Saeid Rajabi

text: Saeid Rajabi Shirazi (; s. 10. maaliskuuta 1965) on uransa jo lopettanut iranilainen futsalpelaaja ja nykyinen valmentaja. Hän toimii nykyisin Iranin alle 17-vuotiaiden maajoukkueen päävalmentajana ja Saipa FC:n apuvalmentajana.


title: Saeid Rajabi

text: Rajabin pelaajauran suurin saavutus tuli vuoden 1992 MM-kilpailuista, joissa Rajabi onnistui maalinteossa 16 kertaa pelaamassaan kahdeksassa ottelussa ja voitti näin ollen turnauksen maalikuninkuuden. Iran sijoittui turnauksessa neljänneksi hävittyään pronssiottelun Espanjalle.


title: Saeid Rajabi

text: Seuratasolla Rajabi pelasi kotimaansa Gostareshissä ja Saipassa.


title: Saeid Rajabi

text: Rajabi toimi vuoteen 2012 asti futsaljoukkue Saipan alle 21-vuotiaiden joukkueen valmentajana. Vuodesta 2013 hän on toiminut sekä Saipan ykkösjoukkueen apuvalmentajana että Iranin alle 17-vuotiaiden maajoukkueen päävalmentajana.


title: Vathý (Aígina)

text: Vathý (; myös "Vathí") on Kreikan kylä, joka sijaitsee Aíginan saarella. Se kuuluu hallinnollisesti Aíginan kuntaan, Saarten alueyksikköön ja Attikan alueeseen. Kylän väkiluku on 1 495 (vuonna 2011).


title: Vathý (Aígina)

text: Vathý sijaitsee Aíginan pohjoisrannikolla Dragonéra-kukkulan juurella. Se on saaren kolmanneksi suurin asutus ja sen kyläyhdyskunta (Δημοτική Κοινότητα Βαθέος, "Dimotikí Koinótita Vathéos") sisältää varsinaisen Vathýn kylän lisäksi myös muita yhteenkasvaneita kyliä, kuten Souvála, Vígla ja Thermá. Kylärypäs on kehittynyt viime vuosikymmeninä turistikohteeksi.


title: Elhaida Dani

text: Elhaida Dani (s. 17. helmikuuta 1993) on albanialainen laulaja, joka nousi julkisuuteen voitettuaan albanialaisen Star Academy -kykykilpailun vuonna 2009. Vuonna 2012 hän voitti albanialaisen Top Fest -kilpailun kappaleella ”S’je më” ja vuonna 2013 The Voice of Italy -kilpailun saatuaan finaalissa yli 70% äänistä. Joulukuussa 2014 Dani voitti Albanian euroviisukarsinnan, Festivali i Këngës -kilpailun, kappaleella ”Diell”, mutta maan edustuskappaleeksi vuoden 2015 Eurovision laulukilpailuun vaihdettiin myöhemmin kappale ”I'm Alive”. Dani pääsi kappaleellaan Eurovision laulukilpailun finaaliin, jossa sijoittui sijalle 17.


title: Uladzimir Tšapelin

text: Uladzimir Vitalevitš Tšapelin (, ; s. 15. heinäkuuta 1988 Mahiljou, Valko-Venäjän SNT) on valkovenäläinen ampumahiihtäjä.


title: Uladzimir Tšapelin

text: Tšapelin debytoi ampumahiihdon maailmancupissa kaudella 2010–2011 Anterselvan normaalimatkan kilpailussa. Hän oli 25:s ja saavutti heti ensimmäiset maailmancupin pisteensä. Tšapelinin paras sijoitus maailmancupin osakilpailuissa on kolmas sija, jonka hän saavutti normaalimatkalla Östersundin osakilpailussa kaudella 2016–2017.


title: Uladzimir Tšapelin

text: Sotšin talviolympialaisissa 2014 Tšapelin kilpaili neljällä matkalla ollen henkilökohtaisilla matkoilla parhaimmillaan sprintissä 29:s. MM-kilpailuihin Tšapelin on osallistunut vuosina 2011, 2013, 2015 ja 2016 ollen parhaimmillaan 13:s pikakilpailussa Oslossa 2016. Vuonna 2009 Tšapelin voitti pronssia nuorten MM-viestistä Canmoressa.


title: Malyševin tehdas

text: Malyševin tehdas () on Harkovassa sijaitseva Ukrainan valtion omistama puolustus- ja rautatiekaluston valmistaja. Tehdas perustettiin vuonna 1895 nimellä Harkovan veturitehdas (). Vuosina 1928–1936 sen nimi oli Harkovan Kominternin veturitehdas Kominternin mukaan, jonka jälkeen vain tehdas nro. 183.


title: Malyševin tehdas

text: Tehtaalle perustettiin 1927 panssarivaunujen suunnitteluosasto, joka myöhemmin tunnetaan nimillä HKBM (ХКБМ), OKB-520, KB-60 tai Morozovin suunnittelutoimisto (KMDB). Osastolla työskentelivät mm. Aleksandr Morozov ja Mihail Koškin.


title: Malyševin tehdas

text: Tehtaan kalusto evakuoitiin toisen maailmansodan aikana Nižni Tagiliin ja yhdistettiin Uralvagonzavodin kanssa, jolloin perustettiin V. I. Stalinin mukaan nimetty tehdas nro. 183, josta tuli maailman suurin panssarivaunujen valmistaja. Sodan jälkeen osa tuotannosta palautettiin Harkovaan, jossa perustettiin Harkovan dieseltehdas nro. 75. Vuonna 1957 se nimettiin toisen maailmansodan aikaan panssarivaunujen valmistuksesta vastanneen kansankomissaari Vjatšeslav Malyševin mukaan.


title: Malyševin tehdas

text: Tehdas valmisti Neuvostoliiton vuoden 1959 Etelämanner-retkeä varten nimen "Harkovtšanki" () saaneita telaketjullisia erikoisajoneuvoja lumella ja jäätiköllä kulkemiseen.


title: Malyševin tehdas

text: Nyttemmin tehdas on osa Ukrainan valtion aseteollisuuskonserni Ukroboronpromia.


title: Tiina Alahuhta-Kasko

text: Tiina Alahuhta-Kasko (s. 1981) on Marimekon toimitusjohtaja 9. huhtikuuta 2015 alkaen. Hän on ollut Marimekon palveluksessa vuodesta 2005. Aikaisemmin Alahuhta-Kasko toimi yrityksen operatiivisena johtajana vuodesta 2014 sekä markkinointijohtajana ja johtokunnan jäsenenä vuodesta 2011 alkaen. Koulutukseltaan hän on kauppatieteiden maisteri.


title: Tiina Alahuhta-Kasko

text: Alahuhta-Kaskon siirtyessä toimitusjohtajaksi yhtiön pääomistaja ja aikaisempi toimitusjohtaja Mika Ihamuotila siirtyi yhtiön hallituksen puheenjohtajaksi. Ihamuotilalle jäi kuitenkin merkittäviä operatiivisia tehtäviä, muun muassa yhtiön strategian kehittämisestä ja toimeenpanosta vastaaminen sekä aktiivinen rooli sen talous- ja rahoitusasioiden sekä sidosryhmäsuhteiden hoitamisessa.


title: Tiina Alahuhta-Kasko

text: Alahuhta-Kaskon isä on yritysjohtaja Matti Alahuhta.


title: Peppe Femling

text: Peppe Femling (s. 24. maaliskuuta 1992) on ruotsalainen ampumahiihtäjä. Hän edustaa Tullus SG -seuraa.


title: Peppe Femling

text: Femling hiihti avausosuuden Ruotsin voittaessa kultaa miesten viestissä Pyeongchangin olympialaisissa 2018. Henkilökohtaisilla matkoilla hän on ollut arvokilpailuissa parhaimmillaan 32:s samojen kisojen pikakilpailussa.


title: Peppe Femling

text: Femling debytoi ampumahiihdon maailmancupissa vuonna 2014 Oberhofissa sijoittuen sprintissä sijalle 91. Ensimmäiset maailmancupin pisteensä hän saavutti helmikuussa 2015 sijoittuen Holmenkollenin normaalimatkan kilpailussa sijalle 21. Se on edelleen hänen paras maailmancupsijansa (tilanne kauden 2017–2018 päätyttyä).


title: Peppe Femling

text: Femling on kilpaillut myös maastohiihdossa esimerkiksi Scandinavian Cupissa. Maastohiihdossa hän edustaa Högby GIF -seuraa.


title: Florentin Pogba

text: Florentin Pogba (s. 19. elokuuta 1990 Conakry, Guinea) on guinealais-ranskalainen jalkapalloilija, joka edustaa Ligue 1:ssä pelaavaa AS Saint-Étienneä. Pelipaikaltaan vasenjalkainen Pogba on vasen laitapuolustaja tai keskuspuolustaja. Hän kuuluu myös Guinean jalkapallomaajoukkueeseen.


title: Florentin Pogba

text: Pogban ammattilaisuran ensimmäinen seura oli Ligue 2:ssa pelannut CS Sedan Ardennes, jota hän edusti vuodet 2011-2012 tehden 45 pelaamassaan Ligue 2:n ottelussa neljä maalia.


title: Florentin Pogba

text: Syyskuussa 2012 Pogba siirtyi Ligue 1:n AS Saint-Étienneen, mutta hänet lähetettiin saman tien kaudeksi 2012-2013 lainalle takaisin Sedaniin, jonka paidassa hän pelasi kauden aikana 35 Ligue 2 -ottelua ja teki niissä kolme osumaa. Kaudeksi 2013-2014 Pogba palasi takaisin Saint-Étienneen. Hän debytoi seuran paidassa joulukuussa 2013 Montpellier HSC:tä vastaan. Ensimmäisellä kaudellaan eli kaudella 2013-2014 Pogba pelasi neljä liigaottelua ilman osumia. Kaudella 2014-2015 Pogba teki Ligue 1 -uransa avausmaalin, joulukuussa 2014 niin ikään Montpellier HSC:n verkkoon. Hän debytoi kauden aikana myös Eurooppa-liigassa.


title: Florentin Pogba

text: Pogba pelasi vuonna 2011 Ranskan alle 20-vuotiaiden maajoukkueessa, mutta päätti valita kuitenkin synnyinmaansa Guinean jalkapallomaajoukkueen. Hän debytoi siinä elokuussa 2010 ystävyysottelussa Malia vastaan. Hän kuului joukkueen kokoonpanoon myös vuoden 2015 Afrikan-mestaruuskilpailuissa pelaten turnauksessa kahdessa Guinean ottelussa.


title: Florentin Pogba

text: Myös Pogban kaksoisveli Mathias Pogba ja pikkuveli Paul Pogba ovat ammattilaisjalkapalloilijoita. Mathias pelaa niin ikään Guinean maajoukkueessa, kun taas yhtenä maailman lupaavimpana nuorena jalkapalloilijana pidetty Paul pelaa Manchester Unitedissa ja Ranskan maajoukkueessa.


title: Pogba

text: Pogba on muun muassa seuraavien henkilöiden sukunimi:


title: Andrea Komšić

text: Andrea Komšić (s. 4. toukokuuta 1996 Kiseljak, Bosnia ja Hertsegovina) on kroatialainen alppihiihtäjä, joka edustaa SK Nordis -seuraa.


title: Andrea Komšić

text: Schladmingin MM-kilpailuissa 2013 Komšić sijoittui superalppiyhdistetyssä 31:nneksi, syöksylaskussa 36:nneksi ja pujottelussa 47:nneksi. Sotšin olympialaisissa 2014 hän sijoittui pujottelussa 33:nneksi ja suurpujottelussa 35:nneksi. Vailin / Beaver Creekin MM-kilpailuissa 2015 Komšić sijoittui alppiyhdistetyssä 19:nneksi, supersuurpujottelussa 36:nneksi, syöksylaskussa 37:nneksi ja suurpujottelussa 44:nneksi.


title: Andrea Komšić

text: Alppihiihdon maailmancupissa Komšić kilpaili ensimmäisen kerran Zagrebin pujottelussa tammikuussa 2013 ja on sijoittunut parhaimmillaan 37:nneksi Altenmarktin superalppiyhdistetyssä tammikuussa 2014.


title: Rakkauden unelma

text: Rakkauden unelma voi tarkoittaa ainakin seuraavia:


title: Tšeljabinskin traktoritehdas

text: Tšeljabinskin traktoritehdas (, TšTZ) on vuonna 1933 perustettu konetehdas Tšeljabinskissa Itä-Uralilla.


title: Tšeljabinskin traktoritehdas

text: Tehdas perustettiin ensimmäisen viisivuotissuunnitelman mukaan neuvostohallituksen vuoden 1929 päätöksellä nimellä I. V. Stalinin Tšeljabinskin traktoritehdas (). Vuonna 1941 sen nimeksi vaihdettiin Panssariteollisuuden kansankomissariaatin Kirovin tehdas Tšeljabinskissa () ja vuosina 1971–1992 se oli V. I. Leninin mukaan nimetty Tšeljabinskin traktoritehdas.


title: Tšeljabinskin traktoritehdas

text: Tehdas perustettiin yhdysvaltalaisten ja muiden ulkomaalaisten asiantuntijoiden avulla. Tehtaan suunnitteli Albert Kahn Inc. Detroitista. Ensimmäisen valmistettavan traktorin malliksi otettiin amerikkalainen Caterpillar 60. Ensimmäisen mallin nimeksi tuli Stalinets-60 (S-60). Vuonna 1937 alkoi dieselkäyttöisen, Pariisin maailmannäyttelyssä jo palkitun 65-hevosvoimaisen Stalinets-65:n valmistus. Maaliskuussa 1940 valmistui 100 000. traktori. Samana vuonna tehdas aloitti myös KV-panssarivaunun koesarjan.


title: Tšeljabinskin traktoritehdas

text: Toisen maailmansodan aikana Tšeljabinskiin evakuoitiin kokonaan tai osin seitsemän tehdasta, joista muodostettiin epävirallisesti Tankograd-nimellä tunnettu tehdas. Merkittävimmät kokonaan siirretyt tehtaat olivat Harkovan moottoritehdas nro 75 ja Leningradin Kirovin tehdas, minkä vuoksi tehdas sai sen nimen. Tehtaassa koottiin 18 000 panssariajoneuvoa ja 48 500 dieselmoottoria.


title: Tšeljabinskin traktoritehdas

text: Sodan jälkeen jatkettiin traktoreiden valmistusta. Miljoonas traktori TšTZ-merkillä valmistui 1984.


title: Tšeljabinskin traktoritehdas

text: Venäjän federaatio yksityisti tehtaan 1992 ja 1998 se ajautui konkurssiin. Tuotantoa jatkoi TšTZ-Uraltrak. Maaliskuussa 2011 Uralvagonzavod osti 63,3 % osuuden tehtaasta, jolloin sen kokonaisomistukseksi tuli 80 % ja loput olivat Tšeljabinskin alueen hallinnolla.


title: Kvartetti (täsmennyssivu)

text: Kvartetti voi tarkoittaa ainakin seuraavia:


title: Tapio Aittola

text: Tapio Aittola (s. 1956) on Jyväskylän yliopiston aikuiskasvatuksen sosiologian professori. Hän on kasvatustieteiden tohtori ja dosentti. Hänen tutkimusalueitaan ovat kasvatus- ja tiedon sosiologia, arkipäivän oppiminen, elämänhistoriallinen oppiminen sekä kasvatus ja kulttuurinen modernisoituminen.


title: Južmaš

text: Južmaš (myös JuMŽ, ЮМЗ, , , "A. M. Makarovin mukaan nimetty eteläinen koneenrakennustehdas") on Ukrainassa Dniprossa sijaitseva avaruustekniikan ja siviilituotteiden valmistaja.


title: Južmaš

text:
Dnepropetrovskissa aloitettiin 1944 uuden autotehtaan rakennus, mutta vuonna 1951 suunnitelmia muutettiin ja tehtaan tarkoitukseksi tuli mannertenvälisten ohjusten valmistus. Tehdas tunnettiin aluksi vain nimellä №586. Tehdas oli Neuvostoliiton pääasiallinen rakettivalmistaja. Se valmisti mm. ensimmäiset ydinkärkiset R-5-ohjukset.
Tehdas nimettiin myöhemmin ensimmäisen johtajansa (1961–1986) Aleksandr Makarovin (1906–1999) mukaan.


title: Južmaš

text: Vuonna 1954 Mihail Jangel muodosti tehtaan suunnitteluosastosta erillisen suunnittelutoimiston OKB-586, joka nykyisin tunnetaan nimellä Južnoje.


title: Južmaš

text: Kylmän sodan päättymisen myötä tehdas joutui supistamaan tuotantoaan ja Neuvostoliiton hajoamisen myötä joutui siirtymään siviilisovelluksiin. Kantorakettien lisäksi tuotannossa olivat ainakin johdinautot.


title: Južmaš

text:
Venäjä ilmoitti alkuvuodesta 2015, että se ei jatkaisi Dnepr-rakettien laukaisuja, eikä ollut enää kiinnostunut ostamaan Zenit-raketteja.
Tammikuussa 2015 tehdas lopetti toimintansa tilausten puutteen vuoksi.


title: Thomas Crownin tapaus

text: Thomas Crownin tapaus ("The Thomas Crown Affair") on Norman Jewisonin ohjaama yhdysvaltalainen elokuva, jonka pääosissa ovat Steve McQueen ja Faye Dunaway. Vuonna 1968 ensi-iltansa saanut elokuva saavutti kaksi Oscar-ehdokkuutta, Michel Legrandin alkuperäismusiikista sekä hänen säveltämästään tunnuskappaleesta ”The Windmills of Your Mind”, joka voittikin parhaan laulun Oscarin. Elokuvasta tehtiin uudelleenfilmatisointi vuonna 1999 nimellä "Seikkailija Thomas Crown".


title: Thomas Crownin tapaus

text: Bostonilainen miljonääri Thomas Crown suunnittelee ja toteuttaa taidokkaan pankkiryöstön. Vakuutusyhtiön palkkaama tutkija alkaa tutkia ryöstöä ja pääsee Crownin jäljille.


title: Thomas Crownin tapaus

text: "Thomas Crownin tapauksessa" käytetään runsaasti elokuvan tekoaikaan uutta, kanadalaisen Christopher Chapmanin kehittämää "multi-dynamic image" -tekniikkaa, joka mahdollisti filmikuvapinnan jakamisen useammiksi ruuduiksi (”split screen”) ja näiden ruutujen liikuttamisen kuvapinnalla. Työläs optista printteriä käyttävä menetelmä kehitettiin Montrealin maailmannäyttelyyn tuotettuja uudenlaisia audiovisuaalisia esityksiä varten. Elokuvassa tekniikkaa käytetään erityisesti tarkasti ajoitetun, eri puolilla kaupunkia tapahtuvan ja puhelujen avulla koordinoidun ryöstöoperaation kerronnassa.


title: Thomas Crownin tapaus

text: "Thomas Crownin tapaukseen" tarvittavan musiikin säveltäjäksi pyydettiin alun perin Henry Mancinia, joka kieltäytyi mutta suositteli tehtävään ranskalaista Michel Legrandia. Kun tavallisesti elokuva leikataan ensin ja musiikki tehdään vasta leikattuun elokuvaan, tässä tehtiin päinvastoin: Legrand sävelsi ja nauhoitti edeltä käsin jazztyylisiä instrumentaaliosuuksia, joiden rytmiin elokuva sitten leikattiin. Purjelentokohtaukseen sävelletystä ja aviopari Alan ja Marilyn Bergmanin tajunnanvirtaa muistuttavasti sanoittamasta laulusta ”The Windmills of Your Mind” tuli kansainvälinen hitti ja ikivihreä, josta on levytetty satoja tulkintoja. Laulua tarjottiin ensin Andy Williamsin esitettäväksi, mutta tämän kieltäydyttyä tehtävä annettiin brittinäyttelijä Rex Harrisonin pojalle Noel Harrisonille, joka teki tuolloin uraa Yhdysvalloissa.


title: Lähiöunelmia

text: Lähiöunelmia ("Suburgatory") on yhdysvaltalainen tilannekomediasarja. Se alkoi ABC-kanavalla 28. syyskuuta 2011 ja päättyi 14. toukokuuta 2014. Suomessa Sub-kanava aloitti sarjan esittämisen 9. syyskuuta 2013. Sarjasta julkaistiin yhteensä kolme tuotantokautta, ja viimeinen kausi alkoi Suomessa 17. marraskuuta 2014. Sarjan kolmas kausi sisältää 13 jaksoa.


title: Lähiöunelmia

text: Sarjan englanninkielinen nimi on yhdistelmä sanoista "suburban" ’esikaupunki’ ja "purgatory" ’kiirastuli’.


title: Lähiöunelmia

text: Sarja kertoo sinkkuisä George Altmanista, joka päättää muuttaa New Yorkin hulinasta hiljaiseen lähiöön Chatswiniin antaakseen tyttärelleen Tessalle paremman elämän. Tessa ei kuitenkaan ole innoissaan muutosta "Stepfordin naiset" -tyyppiseen painajaiseen, jonka naapurusto vaikuttaa ahdistavan ”täydelliseltä”.


title: Teemu Elon Puhuvat Eläimet

text: Teemu Elon Puhuvat Eläimet on vuonna 2006 perustettu suomalainen rockyhtye, jota on luonnehdittu muun muassa "porilaisen undergroundin all stars -kokoonpanoksi". Sen jäseniä on soittanut myös yhtyeissä kuten Circle, Kuusumun Profeetta, Lowlife Rock'n'Roll Philosophers ja Eleanoora Rosenholm.


title: Teemu Elo

text: Teemu Elo on suomalainen muusikko, joka on soittanut muun muassa yhtyeissä Circle, Ektroverde, Office Building ja Teemu Elon Puhuvat Eläimet. Parhaiten hänet tunnetaan 1991 toimintansa aloittaneen Circlen jäsenenä, jonka kitaristi-laulajana Elo vaikutti vuoteen 2001 saakka. Lisäksi hän on muun muassa tuottanut Ville Leinonen & Valumon albumin "Kimaltavia unelmia".


title: Teemu Elo

text: Varsinaiselta ammatiltaan Elo on lääkäri ja hän työskentelee psykiatrian erikoislääkärinä Satakunnan sairaanhoitopiirissä.


title: Fantastic Four (täsmennyssivu)

text: Fantastic Four voi tarkoittaa ainakin seuraavia:


title: Kiristäjä

text: Kiristäjä voi tarkoittaa seuraavia:


title: Petter Filenius

text: Petter Filenius (26. huhtikuuta 1704 Röddinge, Ruotsi – 2. kesäkuuta 1780 Lidingö, Ruotsi) oli ruotsalainen piispa ja valtiopäivämies joka toimi myös Turun akatemian teologian professorina ja rehtorina.


title: Petter Filenius

text: Fileniuksen vanhemmat olivat Röddingen kirkkoherra Petter Filenius (Petrus Nicolai, k. 1731) ja Judit Dorotea Winqvist. Hän pääsi ylioppilaaksi Lundissa 1721 ja valmistui filosofian maisteriksi Lundin yliopistosta 1730. Filenius oleskeli Englannissa ja Ranskassa vuosina 1736–1739 ja opiskeli muun muassa Oxfordin yliopistossa 1736. Hänet vihittiin papiksi 1740 Turun hiippakunnassa ja hänestä tuli samana vuonna teologian tohtori.


title: Petter Filenius

text: Filenius oli Turun akatemian toisena filosofian apulaisena vuodesta 1731 sekä ensimmäisenä filosofian apulaisena ja akatemian sihteerinä vuodesta 1732 mutta näitä virkoja hoiti sijainen. Hänestä tuli Turun akatemian kreikan ja heprean kielten professori 1735 ja kolmas teologian professori 1741. Filenius toimi samalla palkkapitäjänsä Naantalin ja Raision kirkkoherrana vuodesta 1741 sekä Turun tuomiokapitulin jäsenenä 1741–1742. Hän oli Turun akatemian rehtorina 1741–1742 mutta pakeni pikkuvihan aikana Ruotsiin. Ruotsissa Filenius oli sitten Lundin yliopiston itämaisten kielten ja kreikan professorina vuodesta 1742, Linköpingin tuomiorovastina vuodesta 1744 ja Linköpingin hiippakunnan piispana vuodesta 1761. Hän oli valtiopäivämiehenä 1746–1747, 1751–1752, 1755–1756, 1760–1762, 1765–1766, 1769–1770, 1771–1772 sekä toimi valtiopäivien puhemiehenä 1761, 1765–1766 ja 1769–1770.


title: Petter Filenius

text: Filenius oli naimisissa 1740–1766 Ulrika Benzelstjernan (k. 1766) kanssa ja vuodeta 1767 Maria Worsterin kanssa.


title: Vicente Engonga

text: Vicente Engonga Maté (s. 20. lokakuuta 1965 Barcelona) on espanjalainen entinen jalkapalloilija, pelipaikaltaan keskikenttäpelaaja. Peliuransa jälkeen hän on toiminut valmentajana. Marraskuussa 2014 Engonga aloitti juniorivalmentajana hongkongilaisessa Kitchee SC:ssä. Hänellä on myös Päiväntasaajan Guinean kansalaisuus.


title: Vicente Engonga

text: Engonga pelasi vuosikaudet alasarjoissa, kunnes nousi Espanjan pääsarjaan Primera Divisióniin 25-vuotiaana Real Valladolidin hankkiessä hänet kesällä 1991. Engonga pelasi Primera Divisiónissa 11 peräkkäistä kautta vuosina 1991–2002 edustaen Real Valladolidin lisäksi Celta Vigoa, Valenciaa ja Mallorcaa. Yhteensä hän pelasi maan pääsarjassa 327 ottelua. Ammattilaisuransa päätteeksi Engonga pelasi kaudella 2002–2003 Espanjan Segunda Divisiónin Real Oviedossa 11 ottelua ja Englannin 1. divisioonan Coventry Cityssä kahdeksan ottelua.


title: Vicente Engonga

text: Espanjan maajoukkueessa Engonga pelasi 14 ottelua vuosina 1998–2000. Engonga oli mukana EM-kilpailuissa 2000 pelaten yhdessä ottelussa. Hän tuli vaihdosta kentälle 89. minuutilla Juan Carlos Valerónin tilalle ottelussa Sloveniaa vastaan alkulohkovaiheen toisella kierroksella 18. kesäkuuta.


title: Vicente Engonga

text: Engonga valmensi Päiväntasaajan Guinean maajoukkuetta vuosina 2008–2009 ja Mallorcan B-joukkuetta vuonna 2011.


title: M103 (panssarivaunu)

text: Heavy Tank M103 oli Yhdysvaltain armeijan ja merijalkaväen kylmän sodan aikainen raskas panssarivaunu. Vaunua rakennettiin 300 kappaletta, jotka olivat käytössä 1957–1974.


title: M103 (panssarivaunu)

text: M103 tarkoitettiin ja suunniteltiin Neuvostoliiton IS-3 -vaunua vastaan. 120 mm M58 -tykki kykeni läpäisemään vihollisvaunut erittäin pitkän matkan päästä. Tykki käytti kaksiosaista ammusta, jolloin toinen lataaja työnsi kranaatin putkeen ja toinen messinkisen hylsyn, joka sisälsi ruudin ja nallin. Latausjärjestelystä johtuen tulinopeus jäi noin viiteen laukaukseen minuutissa. Ammustäyttö oli 33 ammusta.


title: M103 (panssarivaunu)

text:
120 mm tykki perustui muunneltuun ilmatorjuntatykkiin, jota oli käytetty toisen maailmansodan aikana kokeellisessa raskaassa T34-vaunussa nimellä T53E1. Tykki uudelleensuunniteltiin painon vähentämiseksi, jolloin syntyi malli T122 ja myöhemmän kehitystyön jälkeen T123. Kammiopainetta lisättiin alkuperäisestä 38 000 psi:stä 48 000 psi:hin. 60 kaliiperia pitkänä tykki pystyi ampumaan 50 lb panssariammuksen 3300 ft/sec nopeudella.
Lisänä oli komentajan 12,7 mm Browning M2 ja 2 M1919 Browningia tornin etuosassa.


title: M103 (panssarivaunu)

text: R. P. Hunnicutt listaa M58-tykin M358 (APBC-T) -panssariammuksen massaksi 23,1 kg (50,41 paunaa) ja lähtönopeudeksi 1067 m/s (3500 ft/sec) mikä vastaa 13,15 MJ energiaa. Ammuksen läpäisykyky on 221 mm RHA-panssariterästä 30 asteen iskukulmalla 914 m:n etäisyydeltä (1000 jaardia) ja 124 mm 60 asteen iskukulmalla. 2000 jaardissa vastaavat lukemat ovat 196 mm ja 114 mm.


title: M103 (panssarivaunu)

text: M469 HEAT-T -onteloammuksen läpäisy on 330 mm 30 asteen iskukulmalla ja 191 mm 60 asteen iskukulmalla etäisyydestä riippumatta.


title: M103 (panssarivaunu)

text: Vertailun vuoksi tykin suuenergia on M358-ammuksella suurempi kuin Jagdtigerin 12,8 cm tykillä tai Leopard 2:n ja M1 Abramsin käyttämän Rheinmetall L44:n APFSDS-ammusten.


title: M103 (panssarivaunu)

text: M103 runko muistuttaa M48 Patton -vaunua, mutta oli pidempi ja leveämpi, panssari oli merkittävästi vahvempi, vahvimmillaan 130 mm 50–60 asteen kulmassa, ja keulan muoto ballistisen suojan kannalta parempi. Myös ripustus oli samanlainen, mutta lisääntyneen painon vuoksi sitä oli vahvistettu ja M103:ssa oli yksi alatelapyörä lisää. Torni oli täysin erilainen ja merkittävästi suurempi ison tykin rekyylin vaatiman tilan vuoksi.


title: M103 (panssarivaunu)

text: 65-tonnisena M103 oli painavin panssarivaunu, joka Yhdysvalloissa oli otettu palvelukseen ennen M1 Abrams -vaunua.


title: M103 (panssarivaunu)

text: Moottorina oli Continentalin 29-litrainen, 12-sylinterinen, ilmajäähdytteinen bensiinimoottori AV1790-5B, joka tuotti 810 hevosvoimaa.


title: M103 (panssarivaunu)

text: Chrysler rakensi 300 vaunua Newarkissa Delawaressa nimellä T43E1. Ensimmäisiä valmistettuja vaunuja ei hyväksytty palvelukseen vaan ne varastoitiin odottamaan korjauksia ja muutoksia. Erilaisia muutoksia tehtiin 98 kappaletta, mukaan lukien muutokset ammuksiin, tornin ja tykin ohjaukseen ja tähtäimiin. Vaunut hyväksyttiin viimein huhtikuussa 1956, jolloin standardoitu vaunu sai nimen M103.


title: M103 (panssarivaunu)

text: Yhdysvaltain armeija otti 80 T43E1 vaunua, joista 74 muutettiin M103 standardiin. Yhdysvaltain merijalkaväki otti 220 vaunua, joista muutettiin 219 M103A1-vaunua, joissa oli armeijan malleja kehittyneempi ballistinen tietokone M14, stereoskooppinen tähtäin M15, parannettu tornin kääntömekanismi ja tornin mukana kääntyvä kori miehistölle. Vuonna 1964 merijalkaväki muunsi 152 vaunua M103A3-standardiin, jossa oli uusi 750 hp turboahdettu dieselmoottori M60 Patton -vaunusta, muutettu infrapunanaamioitu moottoritilan kansi ja M24-tähtäin.


title: M103 (panssarivaunu)

text: Armeija sijoitti vaunut tammikuussa 1958 Eurooppaan 899. panssaripataljoonaan. Yksikkö sai nimen 2. raskas panssaripataljoona, 33. panssarirykmentti. Yksikössä oli neljä komppaniaa, joissa kuusi joukkuetta, jokaisessa joukkueessa kolme vaunua ja yksi jeeppi.


title: M103 (panssarivaunu)

text: Yhdysvaltain merijalkaväki suhtautui panssarivaunuihin eri tavalla ja sen näkemyksen mukaan panssarivaunun päätarkoitus oli jalkaväen tukeminen. Siten raskaan panssarivaunun huonompi liikkuvuus ei ollut niin rajoittava kuin armeijan kannalta ja raskas panssarointi ja tulivoima olivat merkittävämpiä. Sen vuoksi merijalkaväki otti käyttöönsä 220 valmistetuista 300 vaunusta ja päivitti ne M103A1 ja M103A2-versioihin.


title: Luettelo YK:n pakkausnumeroista 3301–3400

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3301–3400.


title: Prospekt

text: Prospekt on vuonna 2000 ilmestynyt Circlen seitsemäs studioalbumi. Se on yhtyeen ensimmäinen levy, jolla on mukana myös kosketinsoittaja ja laulaja Mika Rättö. Toinen uusi soittaja levyllä oli rumpali Tomi Leppänen, josta Rätön tapaan tuli myöhemmin Circlen vakinainen jäsen. Vierailevana esiintyjänä levyllä on muun muassa näyttelijä Markku Peltola. "Prospektia" on pidetty yhdessä "Andexeltin" (1999) sekä "Taantumuksen" (2000) kanssa Circlen merkittävimpänä levynä ja sitä on kutsuttu jopa yhdeksi koko 2000-luvun parhaista albumeista.


title: Prospekt

text: Vuonna 2002 brittiläinen Static Caravan -levymerkki julkaisi "Prospektin" vinyylinä ja 2011 se ilmestyi uudelleen CD-muodossa brasilialaisen Essence Musicin julkaisemana. Kummassakin versiossa on bonuskappaleena Jyväskylän Ilokivessä 9. marraskuuta 2001 äänitetty "Työläisten laulu".


title: Taantumus (albumi)

text: Taantumus on vuonna 2001 ilmestynyt Circlen kahdeksas studioalbumi. Levyllä ovat toista kertaa mukana kosketinsoittaja-laulaja Mika Rättö sekä rumpali Tomi Leppänen, jotka myöhemmin liittyivät yhtyeeseen vakituisiksi jäseniksi. Muina vierailijoina levyllä on muun muassa näyttelijä Markku Peltola. Albumia on pidetty vuotta aikaisemmin ilmestyneen "Prospektin" ohella Circlen parhaimpiin kuuluvana, kriitikoiden ylistämä levy sai esimerkiksi Soundi-lehden arvostelussa täydet viisi tähteä.


title: Taantumus (albumi)

text: Ektro Records julkaisi albumin uudelleen vuonna 2009 CD-muodossa ja Svart Records puolestaan tuplavinyylinä 2011. Molemmissa on mukana myös bonuskappaleita, joista "Poltto" on äänitetty livenä Turun Säätämöllä 8. marraskuuta 2001.


title: Hirvikosken kirkko

text: Hirvikosken kirkko on Electric Field Productionin ja TV2:n tuottamassa historiallisessa tv-draamassa Hovimäki esiintynyt kuvitteellinen keskiaikainen kirkkorakennus kuvitteellisessa Hirvikosken pitäjässä jossain Halikon lähellä, eteläisessä Suomessa. Tv-sarja esitettiin vuosina 1999–2003. Kirkkoa esitti ulkopuolelta 1400-luvun lopulla valmistunut Sastamalan Pyhän Marian kirkko ja sisältä 1500-luvun alussa rakennettu Messukylän vanha kirkko Tampereella.